«Ελληνική γλώσσα», Δοκιμές\nΛογοτεχνικά Έργα / «Ελληνική γλώσσα», Δοκιμές\nΠοιήματα, Εκδόσεις Ίκαρος 2000, Σσ.87-89,212-215,239-242, Πρώτη Έκδοση Έργου:1974\n«Μπορεί ο καθένας να μεταχειρίζεται όποιον ήχο του αρέσει για να εκφράσει τις ιδέες του, φτάνει να προειδοποιεί». Αυτή η φράση της Λογικής του Port- Royal, πού έπεσε τυχαία μπροστά μου, μ' έκανε να συλλογιστώ πως στο περασμένο μου σημείωμα μεταχειρίστηκα, χωρίς να «προειδοποιήσω», μια πρόταση πού δεν είναι απίθανο να ξάφνισε. Έγραφα για τον Σολωμό, τον Κάλβο και τον Καβάφη: «οι τρεις μεγάλοι πεθαμένοι ποιητές μας πού δεν ήξεραν ελληνικά». Σκέφτηκα πώς είναι προτιμότερο να βιαστώ να δώσω λίγες εξηγήσεις προτού μου τις ζητήσουν.<?xml:namespace prefix = o ns = "urn:schemas-microsoft-com:office:office" />\nΠριν απ' όλα, μια διάκριση πού είναι ίσως κοινός τόπος, αλλά πού δεν πειράζει να τη θυμόμαστε κάπου- κάπου. Μολονότι, στην τέχνη του λόγου, γλώσσα και ύφος είναι πράγματα συνυφασμένα και χωνεμένα το ένα με το άλλο, ωφελεί και μπορούμε να τα κοιτάξουμε χωριστά, ως ένα τουλάχιστο σημείο, αν έχουμε την επιθυμία να ακριβολογήσουμε. Είναι δυνατό να φανταστούμε έναν άνθρωπο πού να μην έχει στη διάθεσή του περισσότερες από εκατό λέξεις δέκα διαφορετικών γλωσσών, και πού να έχει, παρ' όλη αυτή την πενία, ύφος στην έκφρασή του. «Το ύφος είναι ο ίδιος ο άνθρωπος.» Όπως και να το ιδούμε, δεν μπορούμε να μην το θαυμάσουμε το απόφθεγμα. Φτάνει να είσαι πραγματικός άνθρωπος, και έχεις ύφος. Καλό ή κακό - στην περίπτωσή μου, πού δεν είναι αισθητική περίπτωση- δεν έχει σημασία, είναι πάντα ύφος. Αντίθετα, ο εξουδετερωμένος άνθρωπος είναι χωρίς ύφος. Το μη ύφος είναι απάνθρωπο. Έτσι μπορούμε να φανταστούμε ακόμη μια σκιά ανθρώπου (και στη δυστυχισμένη μας εποχή η γνώση φαίνεται να παράγει πολλές τέτοιες σκιές), που να ξέρει θαυμάσια μια γλώσσα και να μην έχει διόλου ύφος. Στην άκρη της διάκρισης αυτής βρίσκουμε τη διάκριση του χειροποίητου και του μηχανοποίητου –\nέλεγε με ακρίβεια, για τους μοιραίους γύψους του, ο Καρυωτάκης. Το χέρι γνωρίζει μαζί και αισθάνεται. Η μηχανή δεν αισθάνεται τίποτε· ούτε τον κόπο της· είναι απάνθρωπη δεν έχει ύφος.\nΟ Σολωμός, ο Κάλβος και ο Καβάφης είχανε ύφος περισσότερο από κάθε άλλον. Αν το ύφος αποτελείται από τις δυνάμεις του ανθρώπου για την έκφραση και από τα εμπόδια πού συναντούν αυτές οι δυνάμεις, αν είναι μια σύνθεση αυτής της δράσης και εκείνων των αντιδράσεων, οι τρεις ποιητές μας είχαν, ο καθένας τους, όλα τα στοιχεία ενός ύφους ξεχωριστού ως την ιδιοτυπία, ενός ύφους πού χαράζει όρια και στέκει σαν απομονωμένο. Αυτό το, βλέπουμε όταν κοιτάξουμε τις επιδράσεις που άφησαν και τις σκέψεις που γέννησαν τα έργα τους.\nΑλλά δεν πρόκειται να αφεθώ σ' ένα τόσο μεγάλο θέμα. Θέλω να το παραμερίσω απεναντίας, όσο γίνεται. Ούτε πρόκειται να θίξω το ατελείωτο γλωσσικό ζήτημα, που, όσο για τη λογοτεχνία, δεν υπάρχει, μένοντας απλά και μόνο ένα ζήτημα εκπαιδευτικής πολιτικής. Νομίζω ότι σήμερα - μολονότι μας απομένει άπειρη υλική δουλειά ακόμη - έχουμε στερεώσει πια την πεποίθηση ότι το μόνο μέσο που βρίσκεται στη διάθεσή μας για να εκφράσουμε τη σκέψη μας και τα αισθήματά μας με χρώμα, με βάρος, με ενάργεια και με σκιές, είναι αυτή η γλώσσα που γράφουμε όλοι μας, και που δεν είναι μήτε η καθαρεύουσα μήτε η δημοτική μήτε τα «νεοελληνικά», αλλά η σημερινή ελληνική γλώσσα. Αν τα πανεπιστήμια, οι ακαδημίες, η διοίκηση και οι εφημερίδες βρίσκουν περισσότερο σκόπιμο να χρησιμοποιούν ορισμένα σχηματικά ιδιώματα, αυτό δεν είναι δουλειά της λογοτεχνίας ως λογοτεχνίας. Τη λογοτεχνία την ενδιαφέρει πολύ περισσότερο να ξέρει ποια είναι τα υλικά της, ποιες είναι οι πηγές τους, πως μπορεί να τα πλουτίσει, με ποιες αρετές και ποιες υπερβολές δούλεψαν οι περασμένες γενεές και τι απομένει ζωντανό από τη δουλειά εκείνη που στάθηκε σημαντική. Φοβούμαι πως δε μας μένει πια πολύς καιρός για να συνειδητοποιήσουμε μια για πάντα αυτά τα πράγματα.\nΕίναι δύσκολο να διακρίνει κανείς, γιατί διακρίνοντας παραμορφώνει. Στην αρχική μου διάκριση είχα υπόψη μου δυο θεωρητικά όρια. Στην πραγματικότητα, όταν υπάρχει ύφος, είναι σχεδόν αδύνατο να το ξεχωρίσουμε και από τη γλωσσική ιδιοσυγκρασία του συγγραφέα και από την καλλιέργεια που ο συγγραφέας άσκησε πάνω στην ιδιοσυγκρασία του. Μολαταύτα, είναι δυνατό ν' αντικρίσουμε τη γλώσσα χωριστά, ως το σημείο που δεν μπορεί να είναι ατομική μας υπόθεση και αποτελεί μια κοινή φύση που γεννιέται όταν γεννηθούμε. Αυτό το δοσμένο κοινό συναισθηματικό στοιχείο, που είναι η απαραίτητη βάση της ανθρώπινης επικοινωνίας, το διαμορφώνουμε με τη δύναμη και τις αδυναμίες μας. Ή, καλύτερα, τώρα τελευταία αρχίσαμε να εργαζόμαστε έτσι. Πριν λίγα χρόνια ακόμη, κάναμε ό,τι περνούσε από το χέρι μας για να εξουδετερώσουμε ένα από τα σημαντικότερα συναισθήματά μας, εφαρμόζοντας ένα στρεβλωτικό σύστημα που μια παλιά παράδοση είχε τελειοποιήσει. Και ήταν τόση η αντοχή του, που όταν έφτασε το πράγμα στο απροχώρητο και ξέσπασε ο αγώνας του δημοτικισμού, το περίφημο σύστημα, τη στιγμή που κινδύνευε να χαθεί, κατόρθωσε να τρυπώσει και στις τάξεις των αντιπάλων. Έτσι φτάσαμε να ιδούμε μια καθαρεύουσα αριστερή, καθώς είχαμε γνωρίσει την καθαρεύουσα των γλωσσαμυντόρων. Τεχνητές γλώσσες και οι δυο, με μόνη τη διαφορά ότι το συναισθηματικό υπόβαθρο της πρώτης ήταν πλατύτερο από τα θεμέλια της δεύτερης, και ότι η πρώτη, αν δεν ήταν η ίδια η αλήθεια, αγωνιζότανε τουλάχιστο για την αλήθεια. Φυσικά, κάθε γραπτή γλώσσα είναι τεχνητή, καθώς λένε. Αυτό σημαίνει, υποθέτω, πως χρειάζεται τέχνη για να γράψουμε. Αλλά και για να τρέξουμε χρειάζεται τέχνη, χωρίς να μπορούμε να πούμε, αν είμαστε καλοί δρομείς, ότι τρέχουμε τεχνητά. Τεχνητά τρέχουμε με το αυτοκίνητο. Η τέχνη μας στηρίζεται πάντα σε μια φύση, και γι' αυτή τη φύση πρόκειται. Όλα είναι ζήτημα ισορροπίας χρειάζεται και η φύση, χρειάζεται και η τέχνη, χρειάζεται μάλιστα, για να προχωρήσει η τέχνη, μια πρωτότυπη κάθε τόσο άποψη της φύσης. Είναι όμως κακή τέχνη το τεχνητό που μας δίνει την εντύπωση του τεχνητού.\nΈτσι, θα χρειάζεται πάντα, φαντάζομαι, να εξελέγχουμε ποια είναι η φύση της γλώσσας μας, όχι κοιτάζοντας μόνοι τον εαυτό μας- ο μοναχός αβοήθητος άνθρωπος είναι συχνά μαινόμενος και σπάνια βλέπει καλά- αλλά γυρεύοντας τον εαυτό μας με τη βοήθεια των λίγων κειμένων (εννοώ τα δημοτικά κείμενα) που έχουν αποδειχτεί, ως τα σήμερα τουλάχιστο, τα μόνα αυθεντικά· και που, μολονότι φαίνουνται στοιχειώδη, θα χρειάζεται, όσο περνά ο καιρός, ολοένα και περισσότερη καλλιέργεια για να δεχτούμε τη διδαχή τους. Γιατί, όσο περνά ο καιρός, θα έχουμε να παραμερίσουμε από τη μια μεριά ολοένα και περισσότερα κρυσταλλώματα που θα μας έχουν αφήσει τα μιξοβάρβαρα ιδιώματα που σφυρίζουν γύρω μας, και από την άλλη μεριά ολοένα και περισσότερες παρεμβολές ανάμεσα σ' αυτά τα κείμενα και σ' εμάς. Γιατί άλλο πράγμα είναι να πάρεις άμεσα από το δημοτικό τραγούδι τη βοήθεια που σου χρειάζεται εσένα και σε κανέναν άλλον, και άλλο πράγμα να πάρεις τη βοήθεια πού έλαβε λ.χ. ο Σολωμός.\nΌσο γι' αυτά τα κείμενα, είμαστε βέβαιοι τουλάχιστο ότι τίποτε δε μας απατά· ότι κάθε λέξη τους σκεπάζει με ακρίβεια έναν ορισμένο συναισθηματικό χώρο, όπως τα ακίνητα φύλλα του δέντρου που έχουμε μπροστά μας, αφού έσβησε ο ήλιος, σκεπάζουν ένα μικρότερο ή μεγαλύτερο κομμάτι του ουρανού και τίποτε άλλο. Ξέρουμε ακόμη ότι η συνάρθρωση αυτών των λέξεων είναι η ατόφια ελληνική φωνή. Από τα δυο ακόλουθα παραδείγματα, το πρώτο είναι από τη συλλογή του Ν. Γ. Πολίτη:\nΚόκκιν' αχείλι εφίλησα κι έβαψε το δικό μου,\nκαι στο μαντίλι το 'συρα κι έβαψε το μαντίλι,\nκαι στο ποτάμι το 'πλυνα κι έβαψε το ποτάμι,\nΤο δεύτερο είναι από το τέλος των Απομνημονευμάτων του Μακρυγιάννη:\n«Κι όσα σημειώνω, τα σημειώνω γιατί δεν υποφέρνω να βλέπω το άδικο να πνίγει το δίκιο. Για κείνο έμαθα γράμματα στα γεράματα και κάνω αυτό το γράψιμο το απελέκητο, ότι δεν είχα τον τρόπον όντας παιδί να σπουδάξω ήμουν φτωχός κι έκανα τον υπερέτη και τιμάρευα άλογα κι άλλες πλήθος δουλειές έκανα, να βγάλω το πατρικό μου χρέος όπου μας χρέωσαν οι χαραμήδες, και να ζήσω κι εγώ σε τούτη την κοινωνία, όσο έχω τ' αμανέτι του Θεού στο σώμα μου. Κι αφού ο Θεός θέλησε να κάμει νεκρανάσταση στην πατρίδα μου, να τη λευτερώσει από την τυραγνία των Τούρκων, αξίωσε κι εμένα να δουλέψω κατά δύναμη λιγότερον από το χερότερο πατριώτη μου Έλληνα. Γράφουν σοφοί άντρες πολλοί, γράφουν τυπογράφοι ντόπιοι, και ξένοι διαβασμένοι για την Ελλάδα. Ένα πράμα μόνο με παρακίνησε κι εμένα να γράψω: ότι τούτη την πατρίδα την έχομεν όλοι μαζί, και σοφοί κι αμαθείς, και πλούσιοι και φτωχοί, και πολιτικοί και στρατιωτικοί, και οι πλέον μικρότεροι άνθρωποι. Όσοι αγωνιστήκαμεν, αναλόγως ο καθείς, έχομε να ζήσομεν εδώ. Το λοιπόν δουλέψαμεν όλοι μαζί, να τη φυλάμε κι όλοι μαζί, και να μη λέγει ούτε ο δυνατός «εγώ», ούτε ο αδύνατος...»\nΑυτή είναι η φύση της γλώσσας μας. Το στοιχείο που μας καθαρίζει και μας οδηγεί, και που, δουλεύοντας την έκφρασή μας, θα πρέπει να μιμηθούμε, όχι εξωτερικά καθώς έγινε κάποτε ως την κατάχρηση, αλλά στην εσωτερική του λειτουργία, καθώς ο Σολωμός εφάρμοζε στην πνευματική μορφή την ιστορία του φυτού. Αν θέλουμε να πλουτίσουμε τη γλώσσα μας είτε με εισφορές από τους αρχαίους είτε με εισφορές από τις ξένες γλώσσες, αν θέλουμε να ιδούμε πόσο χρώμα μπορεί να σηκώσει ή ως ποια ακρίβεια μπορεί να περιοριστεί η γραμμή της, σ' εκείνα τα κείμενα θα πρέπει πάντα να γυρίζουμε· είναι ο γνώμονας και η βάση.\nΕκεί νομίζω πρέπει να πάμε, αν μας ενδιαφέρει να μάθουμε ποια είναι τα βιολογικά γνωρίσματα της λαλιάς μας. Ίσως να φάνηκα υπερβολικά περιορισμένος σε όσους νιώθουν μεγάλη αγαλλίαση μπροστά στο θέαμα της περιώνυμης ελληνικής ποικιλίας. Παρακαλώ να με συμπαθήσουν. Είναι, πιστεύω, αρκετά φυσικό να υπάρχουν άνθρωποι που γυρεύουν την ισορροπία σαν ένα μεγάλο αγαθό, επειδή ακριβώς αισθάνονται, περισσότερο από εκείνους που τους καλλιεργούν, τους διχασμούς που μας κομματιάζουν. Ελπίζω ωστόσο να τους αποζημιώσω στις λίγες γραμμές που μου απομένουν. Αν η φύση μιας γλώσσας είναι η φύση μιας συνολικής ιδιοσυγκρασίας πεθαμένων και ζωντανών που μας περιέχει και που διαθέτουμε ένα πολύ μικρό περιθώριο για να την αλλάξουμε με την προσωπική μας ενέργεια, απεναντίας ο τρόπος της καλλιέργειας που ασκούμε πάνω σ' αυτή τη φύση, ανήκει στην ατομική μας ιδιοσυγκρασία. Εδώ, κάθε απαρίθμηση θα ήταν άσκοπη. Ο Ροσίν δούλεψε τη γλώσσα του κρατώντας μόνο πέντε χιλιάδες τόσες λέξεις· ο Σαίξπηρ πλούτισε τη δική του μ' ένα απεριόριστο λεκτικό. Κι οι δυο καλλιέργησαν με την ίδια δύναμη τις γλώσσες τους· η αξία τους μένει η ίδια. Μολονότι ξένοι, μπορούν να μας διδάξουν, όπως μπορούν να μας διδάξουν και οι δικοί μας συγγραφείς που είχαν έμφυτη την ελληνική γλώσσα, τέτοια που δοκίμασα να την καθορίσω παραπάνω, και εκείνοι που δεν την είχαν. Όμως από τους τελευταίους αυτούς δεν απομένουν περισσότεροι από τρεις: ο Σολωμός, ο Κάλβος, ο Καβάφης.\nΑυτό που λέμε σύγχρονη ελληνική λογοτεχνία και είναι το σύνολο των λογοτεχνικών έργων μιας χρονικής περιόδου που αρχίζει από τον Σολωμό και συνεχίζεται ακόμη, παρουσιάζει ένα γνώρισμα που κάνει αμέσως εντύπωση: γραφότανε σπάνια ελληνικά, και από συγγραφείς που έγραφαν ελληνικά σε εξαιρετικές περιπτώσεις. Μόλις στα τελευταία χρόνια, από την περίοδο που θα την ελέγαμε «παλαμική», έπαψε να συμβαίνει αυτό, και καθώς ξέρουμε δεν έπαψε να συμβαίνει ολωσδιόλου.\nΔεύτερο χαρακτηριστικό: ο γενάρχης της λογοτεχνίας αυτής δεν ήξερε ελληνικά, αλλά τα έμαθε και τα μάθαινε ως το τέλος της ζωής του. Ο Σολωμός έμαθε και έγραψε ελληνικά με τον ίδιο τρόπο (κρατώντας όλες τις αναλογίες) που έμαθε και έγραψε γαλλικά ο Παπαδιαμαντόπουλος, που κι αυτός, μολονότι σ' έναν πολύ πιο περιορισμένο κύκλο, άφησε τα σημάδια της γλωσσικής του επίδοσης στα γαλλικά γράμματα.\nΔεν ξεχνώ τις διαφορές των δυο ποιητών, που μπορεί κάποτε να είναι και αντίρροπες, αλλά τα κοινά σημεία της γλωσσικής τους θέσης χτυπούν αμέσως στο μάτι και είναι εύκολο να τα ξεχωρίσει κανείς. Τα παραλείπω.\nΦτάνει να κοιτάξουμε με κάποια προσοχή το χειρόγραφο της Γυναίκας της Ζάκυθος, λ.χ., που είναι από τα πιο διαφωτιστικά κείμενα της μοναδικής προσωπικότητας του Σολωμού, για να «πραγματοποιήσουμε» τον αγώνα του να κατακτήσει μια γλώσσα που, αν τη συγκρίνουμε με τις ιταλικές του γνώσεις, του ήταν ξένη γλώσσα. Και παραξενεύεται κανείς όταν σκεφτεί ότι ενώ ήταν πολύ πιο φυσικό ν' αρχίσει η λογοτεχνία μας από συγγραφείς του τύπου του Κρυστάλλη, άρχισε απεναντίας από έναν ποιητή που η φυσική του ροπή τον έριχνε ολότελα έξω από το στίβο της μεγάλης του προσπάθειας, και που είχε για σημαντικότερο εφόδιο, στην προσπάθειά του αυτή, τη διάκριση του νου και την αντοχή της ψυχής του. Και η ψυχή του μεγάλου άντρα λύγισε συχνά και δεν τον βοήθησε ως το τέλος. Μας άφησε λαμπρά απομεινάρια των σκληρών αγώνων του, και χάσματα, που είναι ίσως από τις μεγαλύτερες διδασκαλίες σε όσους αισθάνονταί τι θα πει να αγωνίζεσαι για την έκφραση στην Ελλάδα, και η σημαντικότερη βοήθεια στη μόνωσή τους. Για πολύν καιρό ακόμη, τα χάσματα του Σολωμού θα είναι και δικά μας χάσματα και των άλλων που θα 'ρθούν ύστερα από μας. Ως το τέλος πάλεψε ανάμεσα στην ιταλική του έκφραση και στην ελληνική του έκφραση. Τα κενά των έργων του είναι οι διαλείψεις μιας ψυχής που, στην ανώτερή της λειτουργία, ήταν τεντωμένη ώσπου να σπάσει, από έναν ανυπέρβλητο διχασμό. Γιατί ήταν άνθρωπος που ήξερε να κλείσει τα πράγματα μέσα στην ψυχή του. Δεν παράγουμε πολλούς τέτοιους ανθρώπους. «Chiudi nella tua anima la Grecia (o altra cosa)...» Λίγα σημάδια του είναι πιο χαρακτηριστικά από αυτή την παρένθεση. Το «altra cosa» είναι ο αντίπαλος· είναι ακόμη:\nτη δίκαιη στον ώμο...\n«..εσκιάχθηκα, γιατί η ώρα ήτανε κοντά στ' άγρια μεσανύχτια.\n»Τόσο που έσπρωξα ομπρός τα χέρια μου, καθώς κάνει ο άνθρωπος οπού δεν έχει το φως του.\n»Και εβρέθηκα οπίσω από έναν καθρέφτη, ανάμεσα σ' αυτόνε και στον τοίχο. Και ο καθρέφτης είχε τον ψήλο του δώματος.\n»Και μια φωνή δυνατή και ογλήγορη μου εβάρεσε την ακουή λέγοντας:\n»"Ω Διονύσιε Ιερομόναχε, το μέλλοντα θε νά, γένει τώρα για σε παρόν. Ακαρτέρει και βλέπεις εκδίκησιν του Θεού."\n»Και μία άλλη φωνή μου είπε τα ίδια λόγια τραυλίζοντας.\n»Και αυτή η δεύτερη φωνή ήτανε ενού γέρου που απέθανε και είχα γνωρίσει. Και εθαύμαξα, γιατί ήταν η πρώτη φορά που άκουα την ψυχή του ανθρώπου να τραυλίζει».\nΠράγματα κλεισμένα μέσα στην ψυχή. Σε κανέναν άλλον περισσότερο από τον Σολωμό δε βλέπουμε τόσο διάφανα το βάρος που μπορεί να σηκώσει η ψυχή ενός τεχνίτη. Κανέναν, ως πίσω στον αμέσως πριν απ' αυτόν μεγάλον Έλληνα, τον Δομήνικο Θεοτοκόπουλο.\nΧάσμα σεισμού που βγάν' ανθούς και τρέμουν στον αέρα.\nΉταν από τη φυλή των ανθρώπων που τελειώνουν· η μοίρα του θέλησε να τον τοποθετήσει εκεί που αρχίζει κανείς ολωσδιόλου από την αρχή.\nΕλληνικά ήξερε ο Βιζυηνός λ.χ., ελληνικά ξέρει ο Κωστής Παλαμάς. Άμα το πέρασμα του καιρού μας επιτρέψει να κοιτάξουμε ψυχρότερα τις αισθητικές διαφορές που είναι φυσικός νόμος να χωρίζουν τους νεότερους από τους παλαιότερους· άμα μπορέσουμε να ατενίσουμε με περισσότερη συγκέντρωση και σιωπή το έργο αυτό που απορρόφησε τη μισή λογοτεχνία μας, θ' αναμετρήσουμε και την έκταση της γλωσσικής παρουσίας που έφερε στην πνευματική μας ζωή η ιδιοσυγκρασία και η δουλειά του Παλαμά. Για την ώρα, ας πούμε πως από αυτόν και πέρα άρχισε η ελληνική γραφή να μην αποτελεί εξαίρεση στα γράμματά μας. Αλλά την πορεία της ελληνικής γλώσσας την εχάραξε μια για πάντα η διάνοια του Σολωμού. Και ίσως επειδή ερχότανε κάθε τόσο από μακριά, να κοίταξε τα πράγματα με το φρέσκο και το σίγουρο μάτι που τα κοίταξε.\nΕίναι δύσκολο να βεβαιώσει κανείς οτιδήποτε για τον Κάλβο. Είναι ο πιο μυστηριώδης από τους συγγραφείς μας. στα 1826, στα τριάντα τέσσερα χρόνια του, πέταξε τις τελευταίες του μποτίλιες στο πέλαγος, τις τελευταίες του ωδές. Κανένα σημάδι δεν άφησαν τα σαράντα τρία χρόνια που έζησε ακόμη. Έξι χρόνια μεγαλύτερος, πεθαίνει δώδεκα χρόνια μετά τον Σολωμό. Κανένα σημάδι από τον Σολωμό. Τίποτε. Μόνος. Η γλώσσα του δεν είναι καν η καθαρεύουσα. Είναι εύκολο να το διαπιστώσει κανείς. Οι λογιότατοι έχουν ένα συναισθηματικό κατακάθι όταν γράφουν. Το έχουν οι Σούτσοι, το έχουν οι Παράσχοι, το έχει:\nΟ Κάλβος δεν το έχει ποτέ. Είναι μια γλώσσα της μοναξιάς, ακοινώνητη, αμετάδοτη. Τον αισθάνεται κανείς αφησμένο σ' ένα ερημονήσι του Ειρηνικού, αναλύοντας τις καταλήξεις των ρημάτων του, για ν' ακούσει καλύτερα μια φωνή, ας είναι και η δική του· για να γελάσει τη μοναξιά του:\nΟύτε κοράσια, ούτε μητέρες, τίποτε δεν περνάει. Από τα σκόρπια ψιθυρίσματα αυτής της στροφής, μια φωνή μόνο ξεχωρίζει· λίγες συλλαβές σαν επιφώνημα απελπισίας:\nΘ' άξιζε να ξαναπάρει κανείς τον Κάλβο προσεχτικά, από την αρχή, και να μελετήσει την ευαισθησία του, με οδηγούς τις ζωντανές του λέξεις. Θα έφτανε ίσως σε απροσδόκητα συμπεράσματα.\nΜένει ο Καβάφης. Από τα γνωστά πράγματα που απαρίθμησα παραπάνω, από τα πρώτα του καταδικασμένα ποιήματα, από τον ήχο ολόκληρου του έργου του, από τις βιογραφικές πληροφορίες που έχουμε γι' αυτόν, βγαίνει εύκολα το συμπέρασμά μου. Δεν υπάρχει λόγος να κουράσω περισσότερο. Θα ήταν πιο χρήσιμο να δοκιμάσει κανείς να ξεχωρίσει σε τι ωφέλησε ο Καβάφης μια γλώσσα που την έγραψε σαν ξένος, παρακολουθώντας την έκφρασή του, από τους πρώτους εκείνους στίχους, ως:\nτην ποικίλη δράσι των στοχαστικών προσαρμογών\nπου ανήκει στο προτελευταίο ποίημα που δημοσίεψε. Μια τέτοια μελέτη θα ήταν έξω από τα στενά και σχολαστικά όρια αυτών των σελίδων, που ξεπέρασαν κιόλας το μέτρο.\nΚορυτσά, 27 του Γενάρη 1937


ΕΕ: Φως στο τούνελ της πανδημίας - Βεργίνα News\nΑνάσα αισιοδοξίας επικρατεί σε μεγάλο μέρος της Ευρώπης που προχωρά ή σχεδιάζει σημαντική άρση των περιοριστικών μέτρων. Οι πολίτες πολλών χωρών επιστρέφουν σταδιακά στην κανονικότητα.\nΤέλος στους περιορισμούς κοινωνικοποίησης, τις υποχρεωτικές μάσκες και τα υγειονομικά πάσα ανακοινώνουν σταδιακά η μία μετά την άλλη οι κυβερνήσεις στην Ευρώπη. Η εκτόνωση του πανδημικού κύματος, η μετάλλαξη «Όμικρον» που είναι πιο μεταδοτική και παράλληλα πιο ήπια και η μεγάλη εμβολιαστική κάλυψη του πληθυσμού είναι οι βασικοί παράγοντες που οδήγησαν στη νέα εποχήΟ Επίτροπος Οικονομίας της ΕΕ Πάολο Τζεντιλόνι δήλωσε ότι δεν βλέπει πλέον το λόγο οι κυβερνήσεις να εισαγάγουν υποχρεωτική εντολή για το εμβόλιο κατά του κορονοϊού, δεδομένης της φθίνουσας σοβαρότητας της πανδημίας. «Η συζήτηση για τον υποχρεωτικό εμβολιασμό κατά της COVID-19 ήταν δικαιολογημένη πριν από μήνες», είπε ο Τζεντιλόνι στην Funke Mediengruppe, μια ένωση γερμανικών εφημερίδων.Αλλά δεν νομίζω ότι είναι τώρα η ώρα να συζητήσουμε τον υποχρεωτικό εμβολιασμό». Σημείωσε τη συνολική μείωση των θανάτων και νοσηλειών σε όλη την Ευρωπαϊκή Ένωση. «Βρισκόμαστε στον ίδιο δρόμο για χαλάρωση των περιορισμών, χώρα με χώρα», είπε ο Επίτροπος. Ωστόσο, τόνισε ότι δεν είναι καταρχήν αντίθετος στους υποχρεωτικούς εμβολιασμούς. Ο Τζεντιλόνι επεσήμανε τις εντολές για εμβολιασμό κατά της ιλαράς και πρόσθεσε ότι κάθε κυβέρνηση πρέπει να αποφασίσει μόνη της αυτό το θέμαΣτην Ολλανδία, χιλιάδες άνθρωποι διασκέδασαν το σαββατοκύριακο σε πολλές πόλεις, αψηφώντας τους κανονισμούς κατά της COVID-19. Η κίνηση ήταν μέρος μιας εκστρατείας που ονομάζεται “de Nacht staat open” (η νύχτα είναι ανοιχτή).\nΣύμφωνα με τους ισχύοντες κανονισμούς, τα εστιατόρια και τα μπαρ πρέπει να κλείνουν τις πόρτες τους στις 10 μ.μ., διαφορετικά κινδυνεύουν με υψηλά πρόστιμα, αλλά δεν φάνηκε να αποτρέπει τους ανθρώπους να συγκεντρωθούν σε κλαμπ στο Άμστερνταμ, το Ρότερνταμ και αλλού. Οι ολλανδικές αρχές δήλωσαν ότι οι υπόλοιποι περιορισμοί θα αρθούν στις 18 Φεβρουαρίου.\nΗ Γερμανία ανέφερε 125.160 νέες μολύνσεις τις τελευταίες 24 ώρες, σύμφωνα με το Ινστιτούτο Robert Koch (RKI). Η επίπτωση των επτά ημερών σε εθνικό επίπεδο μειώθηκε σε 1466,5 από 1474,3 την προηγούμενη ημέρα. Επιπλέον, αναφέρθηκαν 58 θάνατοι, ανεβάζοντας τους συνολικούς θανάτους που σχετίζονται με την πανδημία στη χώρα σε 19.935.\nΟ κοινοβουλευτικός ηγέτης του συντηρητικού CDU/CSU, της μεγαλύτερης αντιπολίτευσης στο γερμανικό κοινοβούλιο, είπε ότι η ομοσπονδιακή κυβέρνηση δεν θα βρει πλειοψηφία για εντολή εμβολίου. «Η ιδέα του [καγκελάριου Όλαφ] Σολτς για υποχρέωση εμβολιασμού για όλους σίγουρα δεν θα βρει πλειοψηφία στη Bundestag», δήλωσε ο Thorsten Frei του CDU στην εφημερίδα Bild am Sonntag.\nΟ Απρίλιος ή ο Μάιος θα είναι μια εξαιρετική περίοδος για την άρση των υπόλοιπων περιορισμών, εκτιμούν οι ειδικοί σε Ευρώπη και Αμερική. Θα ήταν το αναζωογονητικό πλάνο που χρειαζόμαστε όλοι για να νιώσουμε καλύτερα.\nΠροηγούμενο άρθροΑπό Μάρτη «καλοκαίρι» για την πλατεία Ελευθερίας\nΕπόμενο άρθροΣτουρνάρας: Απαραίτητη η επιστροφή σε δημοσιονομική πειθαρχία


Πρώτη καταχώρηση: Παρασκευή, 20 Απριλίου 2018, 13:05\nΗ ένοπλη οργάνωση των Βάσκων ΕΤΑ ζήτησε την Παρασκευή συγγνώμη για το κακό που προκάλεσε στα θύματά της και στους συγγενείς τους στη διάρκεια της 50ετούς ένοπλης εκστρατείας της για την εγκαθίδρυση ενός ανεξάρτητου βασκικού κράτους στη βόρεια Ισπανία και στη νοτιοδυτική Γαλλία.\n«Γνωρίζουμε ότι στη διάρκεια αυτής της μακράς περιόδου του ένοπλου αγώνα προκαλέσαμε πολύ πόνο και μεγάλες καταστροφές για τα οποία δεν υπάρχει λύση. Θέλουμε να δείξουμε σεβασμό προς τους νεκρούς, όσους τραυματίστηκαν και για τα θύματα που προκλήθηκαν από τις ενέργειες της ΕΤΑ. Ειλικρινά λυπούμαστε», αναφέρει η οργάνωση σε ανακοίνωσή της που δημοσιεύτηκε στη βασκική εφημερίδα Gara.\nΗ ισπανική κυβέρνηση χαιρέτισε τη συγγνώμη και είπε ότι η οργάνωση ηττήθηκε «με τα όπλα της δημοκρατίας».\n«Τα θύματα, η μνήμη τους και η αξιοπρέπειά τους, υπήρξαν καθοριστικά στην ήττα της ΕΤΑ. Η ΕΤΑ θα έπρεπε να έχει ζητήσει συγγνώμη για το κακό που προκάλεσε κατά έναν ειλικρινή και απόλυτο τρόπο εδώ και πολύ καιρό», ανέφερε το γραφείο του πρωθυπουργού.\nΛεπτομέρειες αναμένεται να ανακοινωθούν σε συνέντευξη Τύπου τη Δευτέρα.\nΤελευταία ενημέρωση: Παρασκευή, 20 Απριλίου 2018, 13:06


Τα 10 καλύτερα ξενοδοχεία κοντά σε: Oldest Rubber Tree\nΤα καλύτερα ξενοδοχεία κοντά σε: Oldest Rubber Tree, Kuala Kangsar\nJalan Raja Chulan, Kampung Penaga, Kuala Kangsar 33000, Μαλαισία\nOldest Rubber Tree: Διαβάστε κριτικές\n163 από 705 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Oldest Rubber Tree\n19,7 χλμ. από Oldest Rubber Tree\n23,5 χλμ. από Oldest Rubber Tree\n23,6 χλμ. από Oldest Rubber Tree\n24,6 χλμ. από Oldest Rubber Tree\n24,9 χλμ. από Oldest Rubber Tree\n24,2 χλμ. από Oldest Rubber Tree\n23,9 χλμ. από Oldest Rubber Tree\n25,3 χλμ. από Oldest Rubber Tree\n26,0 χλμ. από Oldest Rubber Tree\n25,2 χλμ. από Oldest Rubber Tree\n25,1 χλμ. από Oldest Rubber Tree\n25,5 χλμ. από Oldest Rubber Tree\n25,7 χλμ. από Oldest Rubber Tree\n25,4 χλμ. από Oldest Rubber Tree\n25,6 χλμ. από Oldest Rubber Tree\n25,9 χλμ. από Oldest Rubber Tree\n26,1 χλμ. από Oldest Rubber Tree


GNTM 2: Τι θα δούμε στην πρεμιέρα -Ατάκες-φωτιά από τους κριτές, «πού το 'χεις ξαναδεί αυτό;» [βίντεο]\nGNTM 2: Τι θα δούμε στην πρεμιέρα -Ατάκες-φωτιά από τους κριτές, «πού το ‘χεις ξαναδεί αυτό;» [βίντεο]\nΠρεμιέρα κάνει απόψε το GNTM 2 και όπως φαίνεται οι διαφωνίες ανάμεσα στους κριτές δεν θα λείπουν ούτε και φέτος.\nΒίκυ Καγιά, Ηλιάνα Παπαγεωργίου, Αγγελος Μπράτης και Δημήτρης Σκουλός θα κάτσουν στις καρέκλες των κριτών, αναζητώντας το επόμενο Next Top Model. Επτά χιλιάδες κορίτσια από κάθε γωνιά της χώρας δήλωσαν συμμετοχή στο GNTM 2, θα βρεθούν ενώπιον των κριτών, διεκδικώντας μια θέση στο χώρο της μόδας. Φυσικά, όλες είναι έτοιμες να ακούσουν να ακούσουν τα σχόλιά τους.\nΒίντεο με ατάκες των κριτών από τις οντισιόν του GNTM 2\nΣε σποτάκια που αναρτήθηκαν στα social media αποκαλύπτεται πως και φέτος τα κορίτσια θα διχάσουν τους κριτές του GNTM 2. Πέρυσι, είχε δημιουργηθεί μεγάλος ντόρος με το «κόψιμο» της Ιωάννας Μπέλλα λόγω των παρεμβάσεων στο πρόσωπό της. Οπως φαίνεται, οι κριτές θα έχουν διαφορετικές απόψεις και φέτος.\n«“Εμένα μ’ αρέσει όλο αυτό, το σώμα σου είναι στεγνό”, “Οι κοιλιακοί είναι απ’ το χωράφι, δεν είναι απ’ το γυμναστήριο”, “Φωτογραφικά αυτό θα με ενοχλούσε πάρα πολύ, δεν θα το επέλεγα”, “Θέλουμε λίγο να στεγνώσουμε”, Έχει δίκιο γιατί τρώω συνέχεια γλυκό και βάφλες”, “Είναι κάτι που βιώνω από πολύ μικρή ηλικία και γι΄ αυτό δεν είχα πολλούς φίλους μεγαλώνοντας”, “Ούτε εγώ είχα”», είναι ορισμένες από τις ατάκες που ακούγονται στα βιντεάκια.\nΕίστε έτοιμοι για όσα θα δούμε στα φετινά casting; Η μεγάλη πρεμιέρα του GNTM έρχεται την Κυριακή 8/9 στις 21:00! #TuneIn #GNTMgr #StarChannelTv @gntmgr @vickykaya_ @ilianapapageorgiou @angelosbratis @skoulos\nA post shared by Official Instagram page (@starchanneltv) on Sep 6, 2019 at 6:24am PDT\n«“- Πού το ‘χεις ξαναδεί αυτό; Σε ποια καμπάνια; -Συγγνώμη, για diversity δεν μιλάμε από πέρυσι; -Αυτό δεν είναι diversity, έχει παρέμβει στο σώμα της», ακούγεται σε άλλο.\nΚάποιες… θα τους διχάσουν.\nΚάποιες… θα τους διχάσουν. Η μεγάλη πρεμιέρα του GNTM έρχεται την Κυριακή 8/9 στις 21:00, στο Star Channel. #GNTMgr #StarChannelTv Vicky Kaya Iliana Papageorgiou Dimitris Skoulos Angelos Bratis\nPosted by Greece’s Next Top Model on Friday, September 6, 2019\nΟι ρόλοι κλειδιά της Ελενας Χριστοπούλου και της Ζενεβιέβ Μαζαρί στο GNTM 2\nΤα κορίτσια που θα διεκδικήσουν τον τίτλο του GNTM 2 θα έχουν δίπλα τους κορυφαίους ανθρώπους του χώρου. Κομβικό ρόλο στο ριάλιτι μόδας θα έχουν η Ελενα Χριστοπούλου και η Ζενεβιέβ Μαζαρί. Η Ελενα Χριστοπούλου ως «μέντορας» θα βρίσκεται συνεχώς στο πλευρό των κοριτσιών, δίνοντάς τους συμβουλές και εμψυχώνοντάς τες σε μια διαδικασία που δεν είναι διόλου εύκολη. Από την άλλη πλευρά, η Ζενεβιέβ Μαζαρί, που αγαπήθηκε όσο κανείς από τους χρήστες του Twitter, ως creative director, θα είναι και αυτή δίπλα στα κορίτσια και θα εγγυάται ένα άριστο αποτέλεσμα.


Χιονίζει στον Αετό\nΤο έστρωσε για τα καλά στον Αετό. Χιονίζει ασταμάτητα από χθες το βράδυ και η χιονόπτωση αναμένεται να ενταθεί. Οι θερμοκρασίες που επικρατούν είναι πολικές δυσκολεύοντας αρκετά τη διαβίωση των λιγοστών μόνιμων κατοίκων.\nΤην Τρίτη μάλιστα προβλέπεται το θερμόμετρο να φτάσει στους μείον 15 βαθμούς κελσίου. Τρεις είναι οι οικογένειες που διαμένουν τώρα στο χωριό. Ο Πάνος Τσάκαλος με την γυναίκα του την Παναγιώτα και την κόρη του Δήμητρα, ο Μήτρος Καρανάσιος με την γυναίκα του την Αγγέλω και ο Κώστας Καυκιάς με την γυναίκα του την Βαγγελίτσα. Ο Γιώργος Μπακαλάκης με την γυναίκα του την Κατίνα οι οποίοι διαμένουν κι αυτοί μόνιμα στον Αετό, είχαν κατέβει τις ημέρες των γιορτών στα Τρίκαλα. Ο Νίκος Χονδρός ανοίγει το μαγαζί που και που. Αυτοί είναι που κρατούν το χωριό αυτή τη στιγμή.\nΟ Σύλλογος και φέτος κοντά στους χειμωνιάτες.\nΓια τρίτη συνεχόμενη χρονιά ο Σύλλογος φρόντισε να βρεθεί αυτές τις γιορτινές ημέρες κοντά στους μόνιμους κατοίκους του χωριού. Ο Αντιπρόεδρος του Συλλόγου Βασίλης Τσακοβής βρέθηκε στον Αετό εκπροσωπόντας το Δ.Σ. και προσέφερε συμβολικά δώρα. Ο ίδιος μερίμνησε για το Χριστουγεννιάτικο δέντρο που άναψε κα φέτος στην μικρή πλατεία του χωριού.\nΤο άρθρο έχει 900 αναγνώσεις


The Jas Villas - Εικόνα του The Jas Villas, Σεμινιάκ - TripAdvisor\nΝέο! Μας επισκέπτεστε για να δείτε γνώμες από ταξιδιώτες. Τώρα μπορείτε και να κάνετε κράτηση για το ξενοδοχείο σας απευθείας στο TripAdvisor. The Jas Villas - Εικόνα του The Jas Villas, Σεμινιάκ\nΑσία› Ινδονησία› Μπαλί› Σεμινιάκ› Σεμινιάκ Καταλύματα› The Jas Villas Εικόνες\nΦωτογραφία: “The Jas Villas” The Jas Villas\nΝο 50 από 386 εξειδικευμένα καταλύματα για: Σεμινιάκ Jl. Laksmana Gang Bugis, Σεμινιάκ 80361, Ινδονησία Ανέσεις ξενοδοχείου\nThe Jas Villas: Έχετε πάει; Μοιραστείτε τις εμπειρίες σας!\nΠροσθήκη φωτογραφίας Δείτε και τις 316 κριτικές για το The Jas Villas Δείτε παρόμοια ξενοδοχεία Jas Boutique Villas 301 ΚριτικέςΠροβολή τιμών 1.5 χλμ Daluman Villas 243 ΚριτικέςΠροβολή τιμών 1.6 χλμ The Tukad Villa 84 ΚριτικέςΠροβολή τιμών 2.3 χλμ Σεμινιάκ: Δείτε όλα τα ξενοδοχεία Κριτικές και συμβουλές για ξενοδοχεία, θέρετρα, πτήσεις, ενοικιαζόμενα, ταξιδιωτικά πακέτα, και πολλά άλλα για να σχεδιάσετε το τέλειο ταξίδι και να κάνετε κράτηση!


Εμφανίζεται σήμερα με την Ελένη Τσαλιγοπούλου στα Χανιά (θέατρο Ανατολικής Τάφρου) σε συναυλία που διοργανώνει η ομάδα στήριξης Συνάνθρωπος για τα παιδιά της ΕΛΕΠΑΠ. Και το Σάββατο 6 Σεπτεμβρίου παίζει στον Πύργο της Δουκίσσης Πλακεντίας στην Πεντέλη –παρέα με τον Σταμάτη Κραουνάκη και τη Ζωή Παπαδοπούλου– σε ένα λάιβ που έχει ως σκοπό τη συγκέντρωση εσόδων για την προστασία και συντήρηση του ιστορικού χώρου, «προκειμένου να διασωθεί από τα χέρια ιδιωτών αγοραστών». Με αυτήν κυρίως την ευκαιρία, είπαμε με τον δημοφιλή τραγουδοποιό να κάνουμε κάτι διαφορετικό αντί για μία ακόμα συνέντευξη και του ζητήσαμε έτσι δυο λόγια για 10 ελληνικούς δίσκους τους οποίους αγαπά ιδιαιτέρως...\nΕίναι ειλικρινά πολύ δύσκολο να ξεχωρίσεις 10 αγαπημένες σου «στιγμές» όταν έχεις μεγαλώσει με τη μουσική και μέσα στη μουσική. Πολύ περισσότερο δε όταν ανήκεις στους αντομολόγους της, σε εκείνους δηλαδή που πεθαίνουν ακόμα και για μια διαφορετική έκδοση του ίδιου άλμπουμ (των επιπλέον δύο τραγουδιών π.χ. ή του διαφορετικού εξωφύλλου), που έχουν ήδη 3 φορές στη δισκοθήκη τους! Ακόμα και τα 500 αγαπημένα φαντάζουν ως μια στενή λίστα στο μυαλό μου, την παραγγελία της οποίας επινόησε κάποιος για να τιμωρήσει την απληστία την οποία έχω ως ακροατής...\nΠολλά άλμπουμ που ανέφερα τελευταία συχνά θα τα παραλείψω αυτή τη φορά (Μουσική Πράξη Στον Μπέρτολντ Μπρεχτ, Το Περιβόλι Του Τρελού, το πρώτο άλμπουμ Τρύπες ή πάλι το αναπάντεχα απρόβλεπτο Theodorakis Sings Theodorakis και πολλά άλλα). Αντίστροφα, μερικές φορές επιστρέφουν άλλες, παλιότερες εμμονές...\n1. Last Drive – Underworld Shakedown\nΤιτλάρα, δύναμη και το περίφημο πορτοκαλί εξώφυλλο, το οποίο έβγαζε μάτι κι έμπαινε στην καρδιά σου. 1986, ο αδερφός μου είναι γραφίστας σε αρκετά γκρουπ της εποχής και το φέρνει σπίτι πανηγυρίζοντας. Αν και το άλμπουμ που τους απογειώνει με ταυτότητα είναι το επόμενο Heatwave, είμαι ακόμα ερωτευμένος με την πρώτη αίσθηση του πρώτου δίσκου και με την περηφάνεια πως αυτό είναι δικό μας garage.\n2. Forward Music Quintet – Mystery Of A Dying Species\nΠολύ μπροστά και πολύ αθώο για την εποχή, με το δικό τους "Psycho Killer" κιόλας. Ύπουλο και, αργά-αργά, επιδραστικό.\n3. Γιώργος Ρωμανός – Δυο Μικρά Γαλάζια Άλογα\nΤο αιώνιο συλλεκτικό cult, στόχος για συλλέκτες απ' όλον τον πλανήτη μέχρι και σήμερα. Από τα άλμπουμ που σημάδεψαν και κινητοποίησαν μια ολόκληρη γενιά μουσικών. Ο Roman Emperor στα πιο λαμπερά και ψυχεδελικά του, μας ορίζει το ονειρικό ηλεκτρικό τόσο απόλυτα, ώστε είναι δύσκολο σε κάποιες στιγμές να πιστέψεις ότι βρίσκεσαι στην Ελλάδα, ακριβώς το 1970!\n4. Χάρης & Πάνος Κατσιμίχας – Όταν Σου Λέω Πορτοκάλι Να Βγαίνεις\nΠόσο δύσκολο να μη χάσεις τον στόχο σου μετά από μια τέτοια καθολική επιτυχία όπως τα Ζεστά Ποτά –και να επιστρέψεις μάλιστα με κάτι τόσο πλήρες... Και μόνο για τα "Σήματα Μορς" και για την κορυφή που ορίζουν το άλμπουμ θα είχε δικαιωθεί. Το έχω λιώσει.\n5. Φατμέ – Ψέμματα\nΚαι να που γίνεται και στα ελληνικά να μιλήσεις για τα θέματά σου και για τα όνειρά σου και τους εφιάλτες σου και να είσαι απόλυτα πειστικός και συναρπαστικός, ενώ είσαι γκρουπ με πανκ ροκ καταβολές κι έρχεσαι από τη Νέα Σμύρνη. 1983...\n6. Βαγγέλης Γερμανός – Ζωντανή Περιπέτεια\nΔεν ξέρω γιατί αγαπώ τόσο την καλοκαιρινή αίσθηση που αποπνέει ολόκληρος αυτός ο δίσκος... Ήμουν βέβαια τότε, μικρό παιδί, ανάμεσα στο κοινό στον Λυκαβηττό. Νομίζω όμως ότι εδώ τραγούδια όπως το "Τραγούδι Για Τους Φίλους", ο "Θυρωρός" ή ο "Δραπέτης" ακούγονται καλύτερα κι από τις πρώτες ηχογραφήσεις τους.\n7. Σταμάτης Κραουνάκης – Εφημερία\nΑιρετικό, προφητικό με μια βαθιά μελαγχολία στα σπλάχνα του και με μια Βίκυ Μοσχολιού που ακόμα σκίζει. Το λιγότερο εντοπισμένο αριστούργημα του Κραουνάκη, πολύ τολμηρό για τη δεκαετία του 1990. Με σημάδεψε. Διαρκώς απρόβλεπτος και διεισδυτικός ο Σταμάτης.\n8. Θανάσης Γκαϊφύλλιας – Ατέλειωτη Εκδρομή\nΠολύ πίσω στη δεκαετία του 1970, το δικό μας φολκ, οι δικοί μας ρυθμοί, με παντοτινή αναφορά την εκδρομή. Με τη Μαρίζα Κωχ και τα λόγια του μεγάλου Μάνου Ελευθερίου. Άλμπουμ-σχολή.\n9. Λένα Πλάτωνος – Σαμποτάζ\n10. Μάνος Χατζιδάκις – Ο Κύκλος Του C.N.S.\nΠαλιό λιμάνι Χανιά, ξημέρωμα, μέσα της δεκαετίας του 1990 και ο Πέτρος παίζει στο φαγκότο την ώρα που ξεκινάει η καταιγίδα το «Εγώ είμαι ένα σύννεφο κι εσύ ένας καημός». Αισθάνθηκα την καταγωγή μου και τις αρετές της μέσα στα βάσανά της σ' ένα λεπτό μέσα. Κι ακόμα μεταφέρομαι στον χρόνο στο άκουσμα αυτού του δίσκου. Πολύ ψηλές κορυφές.\nΓυρίζουν επίσης στο μυαλό μου ο Σταύρος Λογαρίδης, το Ενέχυρο του Δήμου Μούτση, το Μεταφοραί-Εκδρομαί Ο Μήτσος του Πουλικάκου, αλλά και ο δίσκος του Δημήτρη Τσούμα Πες Το Με Δικά Σου Λόγια...


AXOPAR 37 - psarema-skafos.gr\nΗ σειρά Axopar αποτελείται από τρία μεγέθη σκαφών, στα 24, 28 και 37 πόδια, ενώ στα πλάνα του ναυπηγείου είναι ένα μελλοντικό μοντέλο μέχρι τα 46 πόδια, όλα ειδικά σχεδιασμένα για εξωλέμβιους κινητήρες.\nΤο Axopar 37, κατασκευάζεται σε τέσσερις εκδόσεις, με διαφορετική διαρρύθμιση deck, πάνω στην ίδια γάστρα. Το μοντέλο AC, είναι ένα πραγματικό πολυλειτουργικό εργαλείο στο νερό, που προσφέρει άνετη διαμονή τεσσάρων ατόμων, για όσο χρόνο αποφασίσετε να μείνετε στη θάλασσα, μέσα από την μοντέρνα και λειτουργική του σχεδίαση.\nΗ μοντέρνα εμφάνιση του Axopar 37 AC, προβλέπει μια άνετη καμπίνα δύο ατόμων στο πρωραίο τμήμα του σκάφους και στο πρυμναίο ακόμη μία κλειστή καμπίνα με κουκέτα για δύο επίσης άτομα, ευάερη και με άφθονο φως, χάρη στα δύο μεγάλα φινιστρίνια της.\nΣτον κύριο χώρο της καμπίνας, υπάρχει ένας μεγάλος και άνετος καναπές σχήματος “L”, υποδομή για την – προαιρετική – τοποθέτηση πλήρους σετ κουζίνας, ενός ψυγείου 50 λίτρων κάτω από το κάθισμα του συγκυβερνήτη και μία μονάδα νεροχύτη με εστίες αερίου, που μπορεί να ενσωματωθεί στο ντουλάπι που βρίσκεται στο μπροστινό μέρος της καμπίνας.\nΤο 37 AC, είναι επίσης διαθέσιμο με μια εναλλακτική διάταξη ως προς τον πρυμναίο καναπέ και ένα μεγαλύτερο τραπέζι στην καμπίνα. Σε αυτή τη διάταξη, η προαιρετική μονάδα κουζίνας, συμπεριλαμβανομένων ψυγείου 50L, ενός νεροχύτη με βρύση και μιας μονάδας αερίου, βρίσκονται όλα ενσωματωμένα κάτω από το τραπέζι στο σαλόνι.\nΤο μήκους 11,20 μέτρων και πλάτους 3,30 μέτρων Axopar 37 AC, είναι στρωμένο απ’ άκρου εις άκρη με καλοδουλεμένο ξύλο τικ. Το walk around γύρω από ολόκληρη την καμπίνα είναι άνετο και οι πόρτες της είναι συρόμενες. Το καπάκι της καμπίνας μπορεί να είναι sun roof, ανοιγόμενο με τέντα ή απλά χρωματισμένος πολυεστέρας. Οι κινητήρες τοποθετούνται σε μπρακέτο με δική του λεκάνη και πασαρέλα περιμετρικά.\nΠίσω από την αιχμηρή επιθετική πλώρη της γάστρας, ακολουθούν δύο αεριζόμενες κλίμακες – steps, ενώ για τη διευκόλυνση στις μανούβρες, υπάρχει bow thruster.\nΕκτός από την εξωτερική εμφάνιση που ξαφνιάζει ευχάριστα με την υψηλή αισθητική της, μια προσεκτική ματιά στο εσωτερικό, θα αναδείξει τη διάρκεια της προσπάθειας του κατασκευαστή, που δείχνει παντού σημασία στη λεπτομέρεια. Έτσι, όχι τυχαία, του απονεμήθηκε πριν λίγες μόλις ημέρες, το Motor Boat Awards 2017, στην κατηγορία ‘Sportsboats and RIBs’.\nΤΕΧΝΙΚΑ ΧΑΡΑΚΤΗΡΙΣΤΙΚΑ AXOPAR 37\nΜΗΚΟΣ – 11.37μ.\nΠΛΑΤΟΣ – 3,3 μ.\nΒΥΘΙΣΜΑ – 0,85 μ.\nΒΑΡΟΣ (ΚΕΝΟ) – 3.175 κιλά\nΑΤΟΜΑ – 10\nΚΑΜΠΙΝΕΣ – 2 + @ άτομα\nΡΕΖ. ΚΑΥΣΙΜΩΝ 730 λίτρα\nΠΙΣΤΟΠΟΙΗΣΗ – Β\nΚΙΝΗΤΗΡΕΣ – 2 Χ 225 ως 2 Χ 350 εξωλ.\nΓΑΣΤΡΑ - Twin stepped 20 degree V “Sharp entry hull”


Ζώδια: Προβλέψεις για σήμερα 15/12/2017 - istioforos news Ζώδια: Προβλέψεις για σήμερα 15/12/2017 - istioforos news\nΑρχική > ΖΩΔΙΑ > Ζώδια: Προβλέψεις για σήμερα 15/12/2017\nΖΩΔΙΑ - Δημοσιεύτηκε, 15 Δεκ 2017 - 7:14 π.μ.\nΟι καλές προθέσεις ευνοούν την επικοινωνία με τους γύρω μας. Η εμπιστοσύνη επιστρέφει.\nΜην δώσεις υποσχέσεις που δεν μπορείς να τηρήσεις σήμερα. Κανείς δεν θα σου θέσει περιορισμούς, για αυτό θα πρέπει να είσαι προσεκτική και να μην αφήσεις τον αυθορμητισμό σου να σε παρασύρει σε λάθος αποφάσεις. Ωστόσο, αν συνεχίσεις να δίνεις διαβεβαιώσεις για πράγματα που δεν μπορείς να τηρήσεις, το μόνο σίγουρο είναι ότι θα δεχθείς την κριτική των γύρω σου. Υπάρχει κινητικότητα στον 8ο οίκο σου και είναι πιθανό να δεις αλλαγή στην αισθηματική σου ζωή. Να έχεις ανοιχτά τα μάτια σου και να μην χάσεις τις ευκαιρίες που θα σου παρουσιαστούν.\nΚαι μόνο που θα εκφράσεις την εκτίμησή σου για τις λαμπρές ιδέες ενός φίλου σου μπορεί να είναι αρκετό και να του δώσεις όλη η ενθάρρυνση που χρειάζεται για να συνεχίσει την πορεία του. Ωστόσο, εκφράζοντας τη θετική ανταπόκριση σου, εμπλέκεσαι στη δουλειά του με τρόπο που δεν είναι άμεσα προφανής τώρα. Τα καλά νέα είναι ότι μπορείτε να μοιραστείτε την επιτυχία. Μην κρατήσεις τίποτα μέσα σου, είναι η ευκαιρία να κάνεις μία εποικοδομητική συζήτηση με τον σύντροφό σου. Στα οικονομικά συνέχισε να κινείσαι με σύνεση και θα δεις τη βελτίωση που επιθυμείς.\nΗ επικοινωνία είναι απαραίτητη συνιστώσα οποιασδήποτε σχέσης, αλλά αυτό δεν σημαίνει ότι το να γλυκάνεις την αλήθεια για χάρη της σκοπιμότητας είναι μια καλή ιδέα. Παρόλο που επιφανειακά μπορεί να φαίνεται ότι όλα βαίνουν καλά, στην πραγματικότητα υπάρχουν άλυτα ζητήματα. Σήμερα είναι μια καλή ημέρα να μιλήσεις με τον σύντροφό σου. Μην πιέζεις τα συναισθήματά σου. Τα οικονομικά σου έχουν σκαμπανεβάσματα, για αυτό απέφυγε τα περιττά έξοδα.\nΣήμερα είναι η μέρα που βάζεις σε πρώτο πλάνο τον τρόπο ζωής σου. Επιθυμείς να κάνεις κάτι για τον εαυτό σου και εστιάζεις περισσότερο στην αλλαγή της διατροφής σου. Έχεις κάποιο πλάνο στο μυαλό σου και θα το θέσεις σε εφαρμογή. Μην υπερεκτιμήσεις όμως τις δυνατότητές σου, κάνε μικρά και σταθερά βήματα και με το πέρασμα του χρόνου θα δεις αποτέλεσμα. Ευνοϊκή η μέρα και για τα αισθηματικά σου, αρκεί να μην ξεσπάσεις χωρίς λόγο στον σύντροφό σου. Προσοχή στα οικονομικά σου, δεν είναι κατάλληλη στιγμή για σπατάλες.\nΕίναι τόσο εύκολο για εσένα να μετατρέψεις μία απλή ιδέα σε ένα αριστούργημα. Είναι η φύση σου αυτή. Ο συνδυασμός Ερμή-Αφροδίτης στον 5ο Οίκο, σου επιτρέπει να αντιμετωπίσεις την ημέρα σου με παιχνιδιάρικη και ερωτική διάθεση. Απλώς βεβαιώσου ότι αυτό το μεταδίδεις και στους γύρω σου. Η Αφροδίτη στον Τοξότη σου δίνει επίσης την ώθηση που χρειάζεσαι για να δείξεις περισσότερο ενδιαφέρον στον σύντροφό σου. Οι προσπάθειές σου για εξισορρόπηση των οικονομικών σου έχουν αρχίσει να έχουν αποτέλεσμα.\nΊσως να είσαι σίγουρη για τους μακροπρόθεσμους στόχους σου σήμερα, καθώς είσαι απασχολημένη σκεπτόμενη το μέλλον σου. Είσαι περισσότερο ευτυχισμένη σήμερα, ωστόσο θα υπάρξουν και στιγμές μέσα στην ημέρα που μπορεί να σε στεναχωρήσουν. Μην χάνεις το κέφι σου όμως, τα σύννεφα θα διαλυθούν. Η Αφροδίτη στον Τοξότη σε επηρεάζει θετικά στα αισθηματικά σου και θα έρθεις πιο κοντά με τον αγαπημένο σου. Ευνοούνται οι νέες γνωριμίες για όσες από εσάς είστε single. Τα οικονομικά σου είναι σε στάσιμο σημείο. Μην κάνεις σπατάλες, γιατί θα χάσεις την μικρή πρόοδο που είχες σημειώσει.\nΣήμερα απολαμβάνεις περισσότερο από ποτέ τη συντροφιά των φίλων και της οικογένειά σου. Ανυπομονείς για το Σαββατοκύριακο και είσαι αρκετά ευχαριστημένη με το πώς κύλησε η εβδομάδα για εσένα. Ωστόσο, ο τομέας της επικοινωνίας είναι λίγο προβληματικός σήμερα, φρόντισε να αποφύγεις τους άσκοπους καβγάδες στη δουλειά. Απέφυγε τους τσακωμούς και με τον σύντροφό σου. Δεν υπάρχει λόγος να χαλάσεις ενέργεια σε ανούσιες συζητήσεις. Τα έξοδα συνεχίζονται, για αυτό πρόσεχε και απέφυγε τις άσκοπες σπατάλες.\nΠολύ πιθανό να αντιμετωπίσεις μία κρίση εμπιστοσύνης σήμερα, όμως τίποτα δεν είναι αρκετό για να σταματήσει την πορεία που έχεις χαράξει για την εκπλήρωση των στόχων σου. Ο ανάδρομος Ερμής προσκρούει πάνω στην Αφροδίτη στον 2ο Οίκο της Αυτοεκτίμησής σου και είναι πιθανό να αμφισβητήσεις τη σημασία των όσων έχεις επιτύχει μέχρι σήμερα. Συνέχισε στον ίδιο δρόμο, μην χάνεις τη δύναμή σου και θα δεις αποτέλεσμα. Ο ρομαντισμός σου είναι στα ύψη και αυτό δεν περνάει απαρατήρητο από τον σύντροφό σου. Στάσιμα τα οικονομικά σου. Μην κάνεις άσκοπες σπατάλες, γιατί στην πορεία έχεις υποχρεώσεις που πρέπει να καλύψεις.\nΗ γοητεία σου θα σε ωφελήσει σήμερα. Χρησιμοποίησέ την για να αναστρέψεις μία αρνητική κατάσταση σε κάτι θετικό. Ωστόσο, να είσαι προσεκτική στον τρόπο με τον οποίο θα προσπαθήσεις να πείσεις τους γύρω σου. Άσε στην άκρη τον εγωισμό σου και μίλησε με τον σύντροφό σου για όσα σε ενοχλούν και όσα σε απασχολούν. Μία ειλικρινής συζήτηση δεν έβλαψε ποτέ κανέναν. Η ημέρα ευνοεί τις κινήσεις για την αύξηση των εσόδων σου.\nΣήμερα αυξάνονται οι πιθανότητες να κλείσεις μία συναισθηματική πληγή του παρελθόντος. Είσαι αρκετά δυναμική και θα κάνεις με πάθος τη δουλειά σου, καθώς η ήττα δεν είναι επιλογή για εσένα. Ο Ερμής σε ανάδρομη πορεία θα φέρει στην επιφάνεια συναισθηματικές σου ανάγκες. Θέλεις να καλύψεις κάποια κενά και σε αυτό θα σε βοηθήσει ο σύντροφός σου, με τον οποίο θα περάσεις μία ρομαντική ημέρα. Ωστόσο, σήμερα που είσαι έτσι ευάλωτη μην πάρεις αποφάσεις για τα οικονομικά σου.\nΟι φίλοι σου φαίνεται να υποστηρίζουν αρκετά τα μεγαλόπνοα σχέδια που έχεις για σήμερα, αλλά εσύ δεν είσαι έτοιμη να λάβεις αυτή την υποστήριξη. Στην πραγματικότητα, αισθάνεσαι ότι σου αναφέρουν μόνο τα θετικά από όσα έχεις κάνει μέχρι τώρα, όμως εσύ ενδιαφέρεσαι να ακούσεις τη γνώμη τους και για τα λάθη και τις αποτυχίες που είχες. Ο Άρης στον Σκορπιό ανεβάζει τον ερωτισμό σου στα ύψη, για αυτό κοίταξε να περάσεις μία όμορφη μέρα με τον σύντροφό σου. Ευνοούνται οι νέες γνωριμίες. Στα οικονομικά πρέπει να προσέξεις λιγάκι και να φροντίσεις να ρυθμίσεις εκκρεμότητες που έχεις αφήσει.\nΤο μόνο που έχεις στο μυαλό σου σήμερα είναι η επιτυχία. Υπάρχει μία κοσμική συσσώρευση στον 10ο οίκο της Καριέρας, ωστόσο η συναισθηματική σου ευεξία είναι σε περίεργη φάση σήμερα και δεν ικανοποιείσαι εύκολα. Να έχεις ψυχραιμία και θα δεις ότι οι θυσίες σου έχουν αποτέλεσμα. Η Αφροδίτη στον Τοξότη σε ευνοεί και θα έχεις την ευκαιρία να ξεκαθαρίσεις προβληματικές καταστάσεις στα αισθηματικά σου. Δες τη θετική πλευρά των πραγμάτων και ο έρωτας θα σου χτυπήσει την πόρτα. Οργάνωσε καλύτερα τα οικονομικά σου, για να αποφύγεις το πρόσθετο άγχος.\nItem Reviewed: Ζώδια: Προβλέψεις για σήμερα 15/12/2017 Rating: 5 Reviewed By: istioforos news\nArchive Μαρτίου (1932) Φεβρουαρίου (2471) Ιανουαρίου (3058) Δεκεμβρίου (3186) Νοεμβρίου (3181) Οκτωβρίου (2934) Σεπτεμβρίου (2103) Αυγούστου (1256) Ιουλίου (643) Ιουνίου (322) Μαΐου (330) Απριλίου (226) Μαρτίου (175) Φεβρουαρίου (133) Ιανουαρίου (88) Δεκεμβρίου (37) Νοεμβρίου (37) Οκτωβρίου (33) Σεπτεμβρίου (23) Αυγούστου (35) Ιουλίου (26) Ιουνίου (22) Μαΐου (16) Απριλίου (8) Μαρτίου (4) Φεβρουαρίου (7) Ιανουαρίου (1) Δεκεμβρίου (8) Νοεμβρίου (2) Οκτωβρίου (3) Αυγούστου (9) Ιουλίου (6) Ιουνίου (10) Μαΐου (8) Απριλίου (11) Μαρτίου (9) Φεβρουαρίου (8) Ιανουαρίου (3) Δεκεμβρίου (11) Νοεμβρίου (9) Οκτωβρίου (8) Σεπτεμβρίου (3) Αυγούστου (3) Ιουλίου (6) Ιουνίου (5) Μαΐου (5) Απριλίου (5) Μαρτίου (7) Φεβρουαρίου (7) Ιανουαρίου (7) Νοεμβρίου (4) Σεπτεμβρίου (10) Αυγούστου (11) Ιουλίου (13) Ιουνίου (17) Μαΐου (21) Απριλίου (5) Μαρτίου (5) Φεβρουαρίου (1) Ιανουαρίου (53) Δεκεμβρίου (7) Νοεμβρίου (5) Οκτωβρίου (2) Σεπτεμβρίου (3) Αυγούστου (1) Ιουλίου (2) Ιουνίου (3) Μαΐου (1) Απριλίου (4) Μαρτίου (14) Φεβρουαρίου (7) Ιανουαρίου (2) Δεκεμβρίου (3) Νοεμβρίου (6) Οκτωβρίου (8) Σεπτεμβρίου (3) Αυγούστου (2)


Απομακρυσμένη κατάσκοπος οποιοδήποτε PC με Micro Keylogger\nΠροκειμένου να έχουν τον πλήρη έλεγχο του τι σας PC χρησιμοποιείται για, όσα χρειάζεται να ξέρετε όλη τη δραστηριότητα που λαμβάνει χώρα μέσα από αυτό. Αυτό έχει ιδιαίτερη σημασία σε περίπτωση οικιακούς υπολογιστές, δηλαδή την πρόσβαση πολλών χρηστών, οι οποίοι είναι συχνά τα μέλη της ίδιας οικογένειας, και υπολογιστές στο χώρο εργασίας που χρησιμοποιείται από ένα συγκεκριμένο εργαζόμενο ή αρκετούς εργαζόμενους. Micro Keylogger είναι ένα από τα πιο ισχυρά πλήκτρων υλοτόμοι που έγινε ποτέ. Αυτό σας δίνει τη δυνατότητα να Απομακρυσμένη κατάσκοπος PC ή οποιοδήποτε άλλο υπολογιστή. Μπορεί να σας παρέχει πληροφορίες από πρώτο χέρι σχετικά με το τι σας PC χρησιμοποιείται για, έτσι ώστε να μπορείτε να βεβαιωθείτε ότι μόνο το αποδεκτό και επιθυμητό δραστηριότητες πραγματοποιούνται μέσα από αυτό.\nΕφαρμογές, απομακρυσμένο υπολογιστή κατασκοπεία\nΣτη σημερινή ’ s εποχή της σύγχρονης τεχνολογίας επικοινωνιών και πληροφοριών, να είσαι σε θέση να παρακολουθεί κάθε έργο γίνεται σε έναν υπολογιστή είναι μια μεγάλη ευλογία. Αυτό επιτρέπει στους γονείς να παρακολουθούν τα παιδιά τους και να τους προστατεύσουν από το ακατάλληλο περιεχόμενο σε απευθείας σύνδεση, οι εργοδότες να έχουν καλή επίβλεψη πέρα από τους εργαζόμενους, και οι άνθρωποι που ζουν σε απομακρυσμένη τοποθεσία, να έχουν επίγνωση των άλλων σε απευθείας σύνδεση και σε μη απευθείας σύνδεση δραστηριότητα.\nΚατασκοπεία με το keylogger δεν είναι μια νέα έννοια, αλλά αυτό το ικανό μικρό εργαλείο που πηγαίνει από το όνομα του Micro Keylogger ακριβώς δίνει μια εντελώς νέα μορφή. Μια φόρμα που είναι μη ανιχνεύσιμο, ανίκητος, ρή και σας δίνει περισσότερες διοίκησης και ελέγχου πάνω από το επίπεδο των ελέγχων και απομακρυσμένο υπολογιστή κατασκοπεία Χρειάζεσαι.\nΠαρακολούθηση πληκτρολογήσεις με Micro Keylogger\nMicro Keylogger όπως υποδηλώνει το όνομα είναι ένα πολύ μικρό και μη ανιχνεύσιμο keylogger που μπορεί να καταγράψει όλες τις πληκτρολογήσεις που εισάγει σε έναν υπολογιστή. Αυτό σας επιτρέπει να παρακολουθούν ποιες λειτουργίες εκτελούνται σε έναν υπολογιστή, ποιες ιστοσελίδες άνοιξαν, καθώς και να παρακολουθούν κρυφά μηνύματα συνομιλίας. Μπορείτε επίσης να συλλάβει τους κωδικούς πρόσβασης και να λαμβάνουν στιγμιότυπα της οθόνης σε καθορισμένα χρονικά διαστήματα. Το γεγονός αυτό καθιστά κατασκοπεία μακρινά PC πολύ εύκολη και αποτελεσματική.\nMicro Keylogger τρέχει ήσυχα στο παρασκήνιο των Windows λειτουργικό σας σύστημα και να καταγράφει κρυφά όλα τα πλήκτρα πιεστεί. Μπορείτε να ανακτήσετε τα δεδομένα πληκτρολογίου που καταγράφονται μέσω email ή ένα FTP server αρχείο όποτε θέλετε. Micro Keylogger που λειτουργεί με Windows XP/Vista/7/8 και λειτουργεί με αμφότεροι x 32 και x 64 εκδόσεις των λειτουργικών συστημάτων. Είναι πολύ εύκολο στην εγκατάσταση και διαρκεί μόνο λίγα δευτερόλεπτα για να στήσετε.\nΓιατί να χρησιμοποιήσετε έμπορο ξυλείας πληκτρολόγησης?\nΚατασκοπεία μόνο κάνει τα πράγματα χειρότερα, έτσι γιατί να το κάνουμε καθόλου? Πολλοί άνθρωποι έχουν αυτό που έρχεται στο μυαλό τους. Αλλά η αλήθεια είναι εντελώς αντίθετο με αυτό που φαίνεται να είναι. Συχνά σας ’ ll βρεθούμε αντιμέτωποι με καταστάσεις στην προσωπική σας ζωή, όταν μπορείτε να ’ t αποφασίσει για σίγουρος αν πρέπει να εμπιστευτείς κάποιο άτομο ή όχι, Εάν αυτοί ’ re ειλικρινή σας ή δεν. Σε τέτοιες περιπτώσεις απομακρυσμένο υπολογιστή κατάσκοπος εφαρμογές μπορεί να είναι πολύ χρήσιμο για σας. Μπορεί να δείξει την πραγματική εικόνα του πώς τα πράγματα είναι για το προγραμματισμένο κωδικούς δεν βρίσκεστε.\nΟμοίως σε πολλά σπίτια τα παιδιά περνούν αμέτρητες ώρες στο διαδίκτυο χωρίς τη μητρική γνωρίζοντας αυτό που ’ re έως. Σε τέτοιες περιπτώσεις οι γονείς μπορεί να εξ αποστάσεως κατάσκοπος υπολογιστή στο σπίτι για να ελέγξετε πώς τα παιδιά τους περνούν το χρόνο τους σε απευθείας σύνδεση. Εάν διαπιστωθεί οποιαδήποτε ευαίσθητα ή ανάρμοστη δραστηριότητα, Micro keylogger μπορεί επίσης να σας βοηθήσει στο κλείδωμα αυτές τις ιστοσελίδες ή να περιορίζουν την πρόσβαση σε αυτά.\nΤέλος όταν οι εργαζόμενοι γνωρίζουν τους σε απευθείας σύνδεση δραστηριότητα είναι υπό παρακολούθηση και το έργο τους υπόκειται στον έλεγχο των εργοδοτών, πιθανότητες αναποτελεσματική εργασίας και εργασίας ακατάλληλη συμπεριφορά μειώνεται σημαντικά.\nΕξ αιτίας αυτών πολλά οφέλη, πολλοί άνθρωποι έχουν καταφύγει σε απομακρυσμένο υπολογιστή κατασκοπεία λογισμικά και εφαρμογές και έσωσε τους ίδιους και τους αγαπημένους τους από κάθε ανεπιθύμητη δραστηριότητα.\nΕτικέτες: Logger πληκτρολόγιο, Keylogger για τα παράθυρα 7, Έμπορο ξυλείας πληκτρολόγησης, απομακρυσμένο υπολογιστή κατάσκοπος, κατασκοπεία με keylogger


14 Ιουνίου 2021 - 14:11 14 Ιουνίου 2021 - 13:47\nΑνέβηκε από: tziraikou26 118 Προβολές αίτηση, κοινωνικός τουρισμός, ΟΑΕΔ, πλατφόρμα\nΜε μεγάλα προβλήματα υποβάλλονται αιτήσεις για το πρόγραμμα «Κοινωνικός Τουρισμός 2021», για φτηνές διακοπές σε όλη τη χώρα.\nΠολλοί είναι αυτοί που θέλουν να κάνουν φτηνές διακοπές, ειδικά μετά από ένα διάστημα που η πανδημία και τα μέτρα μείωσαν τα εισοδήματα (παρ’ ότι λαμβάνεται υπ’ όψιν το εισόδημα του 2019).\nΩστόσο η σχετική πλατφόρμα του ΟΑΕΔ πολλές φορές «κρασάρει» όταν μπαίνει κάποιος για να κάνει αίτηση, κάνοντάς την απροσπέλαστη.\nΤην Πέμπτη 10 Ιουνίου που άνοιξε και την Παρασκευή το πρόβλημα ήταν πολύ έντονο. Σήμερα είχε κάπως εξομαλυνθεί, ωστόσο και πάλι υπάρχουν θέματα.\nΚάτι που σίγουρα είναι ακόμα πιο προβληματικό αν σκεφτεί κανείς πως η προθεσμία είναι μόλις μια εβδομάδα και λήγει την Πέμπτη 17 Ιουνίου!\nΗ προθεσμία αφορά την υποβολή ηλεκτρονικών αιτήσεων δικαιούχων και παρόχων τουριστικών καταλυμάτων, καθώς και ακτοπλοϊκών εταιρειών.\nΟΑΕΔ: 142.140 αιτήσεις\nΚατά τα άλλα, όπως αναφέρεται σε ανακοίνωση του Οργανισμού, στις τέσσερις πρώτες μέρες λειτουργίας της πλατφόρμας, υποβλήθηκαν περισσότερες από 142.140 αιτήσεις για 267.276 επιταγές.\nΌταν μπείτε στην πλατφόρμα του ΟΑΕΔ, πάτε κάτω δεξιά στο “υποβολή αίτησης” και μετά επιλέγετε το πρόγραμμα του κοινωνικού τουρισμού.\nΓια περισσότερες πληροφορίες, οι ενδιαφερόμενοι μπορούν να επισκεφτούν την ηλεκτρονική διεύθυνση oaed.gr/koinonikos-tourismos.\n12 Αυγούστου 2017 - 21:07 deleted Δεν επιτρέπεται σχολιασμός στο Εκπαιδευτικοί προσλαμβάνονται με 400€ μισθό\nΚορωνοϊός: Όλα τα εμβόλια διαθέσιμα για τους 30-34 ετών – Ακολουθούν οι 20άρηδες\n28 Μαΐου 2021 - 23:38 tziraikou26 Δεν επιτρέπεται σχολιασμός στο Κορωνοϊός: Όλα τα εμβόλια διαθέσιμα για τους 30-34 ετών – Ακολουθούν οι 20άρηδες\nΜάξιμος: Απλήρωτοι εργαζόμενοι από ΟΑΕΔ που μέριμνα για την απασχόληση!\n31 Αυγούστου 2018 - 20:19 Χριστίνα Ανδρέου Δεν επιτρέπεται σχολιασμός στο Μάξιμος: Απλήρωτοι εργαζόμενοι από ΟΑΕΔ που μέριμνα για την απασχόληση!\nΑνώτερη 39 • Κατώτερη 31


MasterChef: Οι αποχωρήσεις της εβδομάδας και ο παίκτης που δεν ήταν καθαρός | Έθνος\nLIFESTYLE 09.06.2020 12:04 Newsroom\nΟ τελικός του «MasterChef 4» αναμένεται με μεγάλη αγωνία το βράδυ της Τετάρτης 17 Ιουνίου\nΣτην χθεσινή δοκιμασία του MasterChef 4 οι τέσσερις υποψήφιοι προς αποχώρηση (Μάρλεν, Σταυρής, Τζον και Διονύσης) μονομάχησαν για την πολυπόθητη ασυλία. Αποστολή τους ήταν να κάνουν έξι συγκεκριμένες κοπές σε αρνί, όπως τους έδειξε ο F&B του MasterChef, Νίκος Θωμάς. Μάρλεν και Σταυρής είχαν τις δύο χειρότερες προσπάθειες και τέθηκαν αυτόματα προς αποχώρηση, ενώ οι Τζον και Διονύσης, που είχαν τις καλύτερες προσπάθειες, έπρεπε να επιλέξουν από μία κοπή, προκειμένου να φτιάξουν ένα νέο πιάτο.\nΟ Διονύσης και ο Τζον «πάλεψαν» για μια θέση στην εξάδα του διαγωνισμού, με τον χαμένο να μπαίνει σε διαδικασία αποχώρησης. Αυτό όμως που δεν άρεσε στον Σωτήρη Κοντιζά και το υπογράμμισε ήταν πως ο πάγκος του Διονύση δεν ήταν καθαρός. «Διονύση, τι γίνεται εδώ; Πρόσεχε εδώ πέρα! Καθάρισε λίγο τον πάγκο σου. Δεν είσαι καθαρός, εντάξει; Δεν πιάνουμε έτσι το κρέας, δεν το αφήνουμε δίπλα από τα μη μαγειρεμένα κρέατα. Έλα τώρα, λίγο όμορφα… Είμαστε ψηλά. Το ξέρω ότι έχουμε πολύ λίγο χρόνο, αλλά πρέπει να δουλεύουμε σωστά. Δεν μου αρέσει να κάνω σύγκριση, αλλά η εικόνα στον πάγκο του Τζον είναι καλύτερη», είπε ο Σωτήρης Κοντιζάς. «Έχω τον κύριο Κοντιζά να μουρμουράει. Το θέμα με την καθαριότητα είναι πάρα πολύ δύσκολο για έναν άνθρωπο που τώρα ξεκινάει όλα αυτά τα πράγματα. Και έχει δίκιο, δεν λέω όχι, αλλά κατάλαβέ με», είπε ο Διονύσης.\nΑυτός που έπεισε τους κριτές και πήρε την ασυλία για να παραμείνει στο παιχνίδι ήταν τελικά ο Τζον.\nΤην Τρίτη υπό τη σκιά μιας διπλής αποχώρησης διαγωνίζονται ο Διονύσης, η Μάρλεν και ο Σταυρής. Οι τρεις υποψήφιοι θα μονομαχήσουν και ένας μόνο θα κερδίσει μία θέση στην εξάδα... Όπως φαίνεται και στο τρέιλερ, οι κριτές δεν φάνηκαν να είναι ικανοποιημένοι με όσα είδαν. Τα spoilers λένε ότι σε πρώτη φάση θα αποχωρήσουν η Μαρλέν και ο Διονύσης. Δείτε το τρέιλερ της Τρίτης 9/6.\nΗ αυλαία πέφτει στις 17 Ιουνίου - Ποια θα είναι η σειρά αποχώρησης


ΕΠΟ: Λεφτά για… πέταμα, υπάρχουν\nΘεάρεστο το έργο τους, θεάρεστη η διαδικασία που ακολουθήθηκε για τη συμφωνία με τον νέο εκλέκτορα, θεάρεστο ακόμη περισσότερο το παγκοσμίως καινοφανές με την συμφωνία με δύο τεχνικούς διευθυντές, με τον έναν να επωμίζεται συνολικό, συντονιστικό ρόλο, ενώ στο pay-roll της ομοσπονδίας, προβλέπεται τέτοια θέση, όταν από τον περασμένο Ιανουάριο προσλήφθηκε ο Θόδωρος Ελευθεριάδης, όντας μάλιστα ο μόνος που έχει τριετές συμβόλαιο συνεργασίας!\nΔεν θα μπω στο τριπ να αξιολογήσω προπονητικά τον (εκτός συγκλονιστικού απροόπτου) νέο εκλέκτορα, τον Τζον φαν’τ Σιπ. Εκεί που θα εστιάσω είναι σε αυτό που φωνάζω μήνες: Στο παζάρι! Να έρθει ο Φύσσας, αλλά να διατηρηθούν οι ισορροπίες (καταλαβαίνετε, έτσι…) με την πρόσληψη Κωνσταντινίδη.\nΘα δούμε και με τις ανακοινώσεις των εκλεκτόρων στις «μικρές» εθνικές ομάδες πως όλοι καλύπτονται. Το ενδιαφέρον της ΕΠΟ δεν συνίσταται στο να βρεθούν οι κατάλληλοι (ανέκδοτο), αλλά να βρεθούν αυτοί που θα ικανοποιούν όλες τις τάσεις.\nΚάτι ακόμη. Ο Σκίμπε, ακόμη, εισπράττει αποζημίωση. Μου λένε πως εκκρεμεί μια τετρακοσάρα ακόμη. Ο Αναστασιάδης, θα πάρει αποζημίωση. Μου λένε πως αυτή υπολογίζεται σε κάτι περισσότερο από το κατοστάρικο και προσλαμβάνεται και ο Ολλανδός, ο οποίος θα κοστίσει, συνολικά, κοντά στο πεντακοσάρικο. Ένα «χαρτί» δηλαδή για 3 συμβόλαια. Χρειάζεται κάτι άλλο;


Κάτω στον Πειραιά στο μουράγιο… - Ξεκίνημα\nΚάτω στον Πειραιά στο μουράγιο…\nΜέσα σε δύο βδομάδες κατά το πρώτο μισό του Νοέμβρη, είχαμε δύο πολύ σημαντικές εργατικές κινητοποιήσεις στον Πειραιά. Πρώτα τις επτά ημέρες απεργίας των εργαζομένων στην Cosco. Έπειτα την 48ωρη πανελλαδική απεργία των ναυτεργατών σε όλο το λιμάνι που κήρυξε η Πανελλήνια Ναυτική Ομοσπονδία (ΠΝΟ).\nΔύο απεργίες με διαφορετικά χαρακτηριστικά και αποτελέσματα, αλλά και πολύ χρήσιμα συμπεράσματα για την φάση που βρίσκεται το εργατικό κίνημα στο μεγαλύτερο λιμάνι της Μεσογείου.\nΟ θάνατος του εργαζόμενου Δ. Δαγκλή μέσα στις προβλήτες της Cosco λειτούργησε σαν φιτίλι που άναψε φωτιά σε ένα από τα μεγαλύτερα κάτεργα της χώρας, όπου δουλεύουν περίπου 2.000 εργαζόμενοι.\nΣτον χώρο υπάρχουν δύο σωματεία. Το ένα της «Ένωσης Εργαζομένων Διακίνησης Εμπορευματοκιβωτίων στις προβλήτες του Πειραιά» (ΕΝΕΔΕΠ) που δημιουργήθηκε το 2014 και ελέγχεται από το ΠΑΜΕ. Το άλλο με το όνομα «ΣΥΝΔΙΚΑΤΟ ΕΡΓΑΖΟΜΕΝΩΝ ΣΤΙΣ ΕΠΙΧΕΙΡΗΣΕΙΣ ΠΟΥ ΔΡΑΣΤΗΡΙΟΠΟΙΟΥΝΤΑΙ ΣΤΙΣ ΠΡΟΒΛΗΤΕΣ ΙΙ ΚΑΙ ΙΙΙ ΠΕΙΡΑΙΑ» (ΣΕΕΔΕΠ) έχει ξεκάθαρα φιλοεργοδοτικά χαρακτηριστικά και δημιουργήθηκε το 2018.\nΟ τρόπος που αντέδρασαν τα δύο σωματεία στην είδηση του θανάτου του Δ. Δαγκλή αντανακλά και το ταξικό πρόσημο του καθενός. Η ΕΝΕΔΕΠ κήρυξε αμέσως απεργία. Το ΣΕΕΔΕΠ πρότεινε σιωπή σε ένδειξη σεβασμού στο πένθος και να μη χαθούν μεροκάματα με απεργίες.\nΗ απεργία είχε μεγάλη μαζικότητα αποτελώντας την πιο μεγάλη σε διάρκεια απεργιακή κινητοποίηση στις προβλήτες της Cosco μέχρι σήμερα. Είχαν προηγηθεί δύο 24ωρες απεργίες το 2014 και το 2018 και άλλη μία 4ήμερη επίσης το 2018.\nΑυτή τη φορά είχαμε μια 7ήμερη απεργία κόντρα σε όλους και σε όλα. Απέναντι σε μια πανίσχυρη πολυεθνική που φημίζεται για τη σκληρότητά και τις απαράδεκτες εργασιακές συνθήκες στους χώρους της. Απέναντι στις αποφάσεις των δικαστηρίων που την έβγαζαν παράνομη. Απέναντι στην εκκωφαντική σιωπή των συστημικών ΜΜΕ, τη λάσπη και την προβοκατόρικη δράση του εργοδοτικού σωματείου. Απέναντι στις πιέσεις των απανταχού εφοπλιστών που έβλεπαν τα πλοία τους σε ουρά αναμονής για ξεφόρτωμα που έφτανε ως την Αίγινα!\nΕνδεικτικά, η Διεθνής Ναυτική Ένωση είχε απευθύνει έκκληση προς τον Υπουργό Ναυτιλίας Γιάννη Πλακιωτάκη να παρέμβει ώστε να αποκατασταθεί η επιχειρησιακή λειτουργία του Λιμένος Πειραιώς. Του γνωστοποίησε ακόμα ότι τουλάχιστον 36 πλοία μεταφοράς εμπορευματοκιβωτίων έχουν ήδη καταπλεύσει στον Πειραιά στο πλαίσιο των προγραμματισμένων δρομολογίων των διεθνών τακτικών γραμμών που εξυπηρετούν, ενώ ήδη 3 εμπορικά πλοία παρέκαμψαν τον Πειραιά.\nΠαραμονές μιας ακόμα 48ωρης απεργίας στις 5 και 6 Νοέμβρη, η εργοδοσία έκανε μερική υποχώρηση υιοθετώντας ορισμένα από τα αιτήματα των εργαζομένων.\nΗ επιστολή που έστειλε η εργοδοσία στο σωματείο ΕΝΕΔΕΠ αναφέρει ότι αποδέχεται:\nΣύσταση μεικτής Επιτροπής Υγείας και Ασφάλειας με συμμετοχή τεχνικών Ασφαλείας και γιατρών, εκπροσώπων των εργαζομένων και εκπροσώπου ενός ευρωπαϊκού οργανισμού πιστοποίησης.\nΚατάργηση της κόντρα βάρδιας.\nΣυγκρότηση των ομάδων εργασίας λιμενεργατών στη φορτοεκφόρτωση από πέντε εργαζόμενους.\nΗ εργοδοσία δεν αποδέχτηκε το βασικό αίτημα των εργαζομένων που ήταν η υπογραφή ΣΣΕ που θα αποτελούσε τη βασική κατοχύρωση των δικαιωμάτων τους.\nΔέχτηκε να αποτελούνται οι ομάδες εργασίας από πέντε εργαζόμενους (μέχρι και πριν από αυτό αποτελούνταν από τέσσερις) ενώ το σωματείο ζητούσε έξι, κάτι που ισχύει ήδη σε όλο το υπόλοιπο λιμάνι.\nΗ μεικτή επιτροπή Υγιεινής και Ασφάλειας αποτελούσε δέσμευση πολλών ετών, ασκήθηκε πίεση για να γίνει από επιχειρηματικούς φορείς του Πειραιά και το υπουργείο Ναυτιλίας και συμπεριλαμβάνει τρεις εκπροσώπους του εργοδοτικού σωματείου. Πρακτικά δηλαδή οι τρεις εκπρόσωποι του ΕΝΕΔΕΠ θα είναι μια μικρή μειοψηφία σε ένα δυσκίνητο όργανο την συντριπτική πλειοψηφία του οποίου θα έχουν εργοδοτικοί και κυβερνητικοί φορείς.\nΗ 48ωρη απεργία της ΠΝΟ\nΚαι μόνο το γεγονός ότι κάλεσε 48ωρη απεργία η ΠΝΟ στις 10 και 11 Νοέμβρη αποτελεί ένδειξη της συσσώρευσης των προβλημάτων και της τραγικής θέσης των ναυτεργατών.\nΗ ΠΝΟ δεν αποτελεί ένα συνηθισμένο συνδικάτο. Ο μισθός του προέδρου της επίσημα είναι 25.000 ευρώ τον μήνα!\nΈχει ένα απερίγραπτο αντιδημοκρατικό καταστατικό που ουσιαστικά διασφαλίζει τη μακροβιότητα του προεδρείου της και τον έλεγχο των οργάνων από φιλοκυβερνητικά και φιλοεφοπλιστικά σχήματα.\nΣτην πραγματικότητα η απεργία της επιβλήθηκε από τη βάση και η ίδια, πέρα από την έκδοση μιας τυπωμένης αφίσας, δεν έκανε το παραμικρό για την επιτυχία της.\nΤα βασικά αιτήματα της απεργίας ήταν:\nΚατάργηση του νόμου 4150/2013 με τον οποίο η επάνδρωση και η οργανική σύνθεση στην επιβατηγό Ναυτιλία έχει οδηγήσει σε τεράστια απώλεια θέσεων εργασίας, στην εξαντλητική υπερεργασία και εντατικοποίηση της δουλειάς και παράλληλα σε μείωση των εσόδων προς τα ασφαλιστικά Ταμεία\nΚατάργηση του νόμου 4714/2020 που καταλύει τις Συλλογικές Συμβάσεις Εργασίας στην ποντοπόρο Ναυτιλία και ανοίγει τον δρόμο της επέκτασης σε όλες τις κατηγορίες πλοίων.\nΚατάργηση του νόμου που μειώνει το ύψος των προστίμων για την παραβίαση Ναυτεργατικών δικαιωμάτων.\nΛύση στη συστηματική και επαναλαμβανόμενη καταπάτηση των δικαιωμάτων μέσα στα καράβια που αφορούν ωράρια εργασίας, ώρες ανάπαυσης, μη καταβολή δεδουλευμένων υπερωριών, καθυστερήσεις μισθών κλπ.\nΕπίλυση των συνταξιοδοτικών προβλημάτων που αφορούν τους απόμαχους ναυτικούς και έχουν να κάνουν με περικοπές, μειώσεις και καθυστερήσεις στην απόδοση των ασφαλιστικών τους δικαιωμάτων.\nΗ απεργία είχε καθολική συμμετοχή και επιτυχία. Το κλίμα οργής και μαχητικής διάθεσης φαινόταν από τις προηγούμενες μέρες στις εξορμήσεις στα πλοία των πιο μαχητικών συνδικάτων και ιδιαίτερα της ΠΕΝΕΝ.\nΗ απεργιακή συγκέντρωση στις 11/11 μπροστά στο BS DELOS ήταν μαζική. Ο υπουργός Εμπορικής Ναυτιλίας Πλακιωτάκης δεν δέχτηκε κανένα από τα αιτήματα των απεργών. Μάλιστα στην απάντησή του στους εργαζόμενους απείλησε λέγοντας «το δικαίωμα της απεργίας είναι σεβαστό αλλά η κυβέρνηση και το Υπουργείο Ε.Ν. δεν θα είναι θεατής εάν η απεργία κλιμακωθεί…».\nΗ ΠΕΝΕΝ κατέθεσε πρόταση για κλιμάκωση με νέα 48ωρη απεργία. Η πρόταση απορρίφτηκε από το ΔΣ της ΠΝΟ με ψήφους 9-5.\nΩστόσο, ο σπόρος έχει πέσει. Είναι θέμα χρόνου να ξεσπάσουν νέοι αγώνες στον χώρο των ναυτεργατών. Η ΠΕΝΕΝ στην οποία παίζουν σημαντικό ρόλο ανένταχτοι αριστεροί αγωνιστές παίζει ένα πολύ σημαντικό ρόλο σε αυτή την προοπτική.\nΤο ΠΑΜΕ που είναι πρώτη δύναμη στο ΕΚΠ (εργατικό κέντρο Πειραιά) και έχει τον πρόεδρο και τον απόλυτο έλεγχο σε σωματεία όπως Στέφενσον, ΠΕΜΕΝ κα, έχει μια στάση αντιφατική και ακολουθητική των εξελίξεων. Ψηφίζει υπέρ των απεργιών αλλά δεν κάνει όσα θα μπορούσε με βάση τις οργανωμένες δυνάμεις του, για την επιτυχία τους. Βγάζει πύρινους λόγους στα μικρόφωνα αλλά δεν παίρνει πρωτοβουλίες ούτε καταθέτει συγκεκριμένες προτάσεις συντονισμού και κλιμάκωσης του αγώνα.\nΟ αγώνας στο λιμάνι πρέπει να ενοποιηθεί και να κλιμακωθεί. Δεν γίνεται να απεργεί το σωματείο της Cosco και να μην απεργούν οι ναυτεργάτες. Ούτε να γίνεται 48ωρη απεργία των ναυτεργατών και να μην απεργεί η Cosco.\nΤο αίτημα για επανεθνικοποίηση του λιμανιού και εθνικό φορέα ακτοπλοΐας κάτω από εργατικό έλεγχο και διαχείριση πρέπει να γίνει η κοινή εργατική απάντηση στην Cosco και τους εφοπλιστές.\nΌσο κυριαρχούν αυτοί, στο λιμάνι θα επικρατούν οι συνθήκες γαλέρας, τα πανάκριβα ακτοπλοϊκά εισιτήρια αλλά και η περιβαλλοντική καταστροφή της πόλης, όπως για παράδειγμα γίνεται με τις προβλήτες της Cosco στην Πειραϊκή.\nΤα πιο μαχητικά πρωτοπόρα ταξικά στοιχεία στα συνδικάτα της πόλης πρέπει να βρουν κοινό βηματισμό και σχεδιασμό καταρχήν μεταξύ τους και έπειτα με τους κοινωνικούς φορείς του Πειραιά ώστε να συγκροτηθεί ένα κοινό παμπειραϊκό μέτωπο αγώνα.\nΕπόμενο άρθροΘεσ/νίκη: Να ανοίξει το νοσοκομείο «Λοιμωδών» τώρα, στελεχωμένο και εξοπλισμένo!


Posted by Βαγγέλης Κουντούρης at 10:42 μ.μ. Δεν υπάρχουν σχόλια:\nLabels: Β΄ Γυμνασίου, Βαγγέλης Κουντούρης, Δύναμη, Εμβαδόν, Ερωτήσεις θεωρίας, Πίεση, Φυσική\nPosted by Βαγγέλης Κουντούρης at 11:03 π.μ. Δεν υπάρχουν σχόλια:\nPosted by Βαγγέλης Κουντούρης at 10:11 μ.μ. Δεν υπάρχουν σχόλια:\nLabels: Αντιστάτες, Βαγγέλης Κουντούρης, Γ΄ Γυμνασίου, Κύκλωμα, Λυμένη άσκηση, Φυσική\nPosted by Βαγγέλης Κουντούρης at 2:03 μ.μ. Δεν υπάρχουν σχόλια:\nLabels: Βαγγέλης Κουντούρης, Γ΄ Γυμνασίου, Ηλεκτρισμός, Κύκλωμα, Λυμένη άσκηση, Φυσική


Με ένα καθαρόαιμο λαϊκό τραγούδι θα συναρπάσει η Πέγκυ Ζήνα, συναντώντας ξανά τον STAN και τον Icon Music.\nΗ Πέγκυ Ζήνα αποκαλύπτει για πρώτη φορά την επόμενη επιτυχία της.\n«Ο Χρόνος», ένα single σε μουσική του Κυριάκου Παπαδόπουλου και στίχους της Βίκυς Γεροθόδωρου, έστειλε την Πέγκυ Ζήνα στις κορυφαίες θέσεις του ελληνικού Airplay Chart και της έδωσε πάνω από δύο εκατομμύρια προβολές στο YouTube μέσα σε σύντομο διάστημα.\nΣτο κατώφλι της έναρξης των χειμερινών εμφανίσεών της στην πρωτεύουσα, η Πέγκυ Ζήνα συστήνει το επόμενο τραγούδι από τη νέα δισκογραφική δουλειάς της.\nΤρία χρόνια μετά την αγαπημένη επιτυχία «Μόνη Καρδιά», η Πέγκυ Ζήνα συναντά ξανά το «Παράξενο Παιδί» της ελληνικής δισκογραφίας, τον STAN και την ταλαντούχα ομάδα της Icon Music, οι οποίοι υπογράφουν τη μουσική και τους στίχους.\nΟ καρπός της συνεργασίας τους τιτλοφορείται «Μη Μ’ Ακουμπάς» και είναι ένα καθαρόαιμο λαϊκό τραγούδι που συναρπάζει με τη δυναμική ερμηνεία της αγαπημένης τραγουδίστριας.\nΤο «Μη Μ’ Ακουμπάς» έρχεται τις επόμενες ημέρες από τη Minos EMI / Universal.


Parco Naturale di Cervia (Ιταλία) - Κριτικές - TripAdvisor\nParco Naturale di Cervia: Εστιατόρια στην περιοχή\nΔραστηριότητες κοντά σε: Parco Naturale di Cervia\nParco Naturale di Cervia - Κριτικές\nΝο 16 από 107 δραστηριότητες - Cervia\nViale Carlo Forlanini, 48015, Cervia, Ιταλία\nΟικογενειακό για ένα πρωί ή το απόγευμα\nΕπισκεφθήκαμε ως οικογένεια και βρήκαμε το πάρκο όπου μπορείτε να περιηγηθείτε εύκολα με ένα γονιό. Υπήρχαν πολλά ζώα για να δείτε και να ταΐσετε και καφέ στο χώρο!\nΟ/η PretolaniFabio, Responsabile relazioni con la clientela του Parco Naturale di Cervia, έχει απαντήσει σε αυτή την κριτικήΑπαντήθηκε στις 11 Ιουλίου 2016\nΑυτό είναι ένα καλό μέρος για να κάνετε πικ νικ. Μπορείτε να νοικιάσετε ένα ποδήλατο για να γυρίσετε Cervia και θα σας σερβίρουν και σε αυτό το πάρκο. Το πάρκο είναι αρκετά μεγάλη ώστε όλα τα μέσα που θα πάρει αρκετό χρόνο.\nΟ/η PretolaniFabio, Responsabile relazioni con la clientela του Parco Naturale di Cervia, έχει απαντήσει σε αυτή την κριτικήΑπαντήθηκε στις 6 Νοεμβρίου 2015\nΔωρεάν! Αποδράστε από τη ζέστη εδώ όταν έχεις βαρεθεί από την παραλία\nΕυχάριστο να περπατάει, πολλά ζώα τα παιδιά μπορούν να πάρουν αρκετά κοντά σε σημεία ενδιαφέροντος όπως: κάτω από τη σκιά των δέντρων. Καλή ποικιλία ζώων. Συνιστούμε ανεπιφύλαχτα ως ένα ευπρόσδεκτο διάλειμμα στην παραλία. Μην ξεχνάτε το εντομοαπωθητικό!\nΟ/η PretolaniFabio, Responsabile relazioni con la clientela του Parco Naturale di Cervia, έχει απαντήσει σε αυτή την κριτικήΑπαντήθηκε στις 18 Ιανουαρίου 2016\nΔείτε και τα 265 κοντινά ξενοδοχείαΔείτε και τα 448 κοντινά εστιατόριαΔείτε και τα 164 κοντινά αξιοθέατα\nΛάβετε γρήγορα απαντήσεις από το προσωπικό του Parco Naturale di Cervia και από προηγούμενους επισκέπτες.


το δισάκι μου στον ώμο...: Τουρκία, 10ήμερο ταξίδι προς τα ανατολικά-Μέρος 3ο\nΤουρκία, 10ήμερο ταξίδι προς τα ανατολικά-Μέρος 3ο\nΕκεί που φτιάχνουν τον μπακλαβά!\n27-30 Απριλίου 2009\n-Τελικά ποιανού είναι ο μπακλαβάς; Δικός μας ή δικός σας;\nΠονηρός ο Τούρκος. Ρίχνει άδεια για να πιάσει γεμάτα! Αμ δε που θα τσιμπήσω!\n-Και ποιος ξέρει; Του απαντώ και αυτός το παρακάμπτει.\nΜικροκαμωμένος με τη ροζ γραβάτα του πηγαινοέρχεται ελέγχοντας την κατάσταση μέσα στο στούντιο με το σκηνικό αλά Big Bubble!! Ροζ, μοβ, φιστικί κουρτίνες στους τοίχους!! Και εμείς σε ημικύκλιο, στη μπροστινή σειρά ένας από κάθε χώρα και στην πίσω οι υπόλοιποι. MEGA Channel του Gaziantep. Και όμως υπάρχει και αλλού MEGA Channel!!Και ήμασταν εμείς εκεί να μιλήσουμε «ζωντανά» για το πρόγραμμά μας! Μα τι δόξες είναι αυτές!!!\nΕίμαστε στην πόλη Gaziantep. Την πόλη αυτή της Νοτιοανατολικής Τουρκίας με τους πάνω από 1.500.000 κατοίκους. Πολύ κοντά στα σύνορα με τη Συρία και μόλις 100χμ από το Ιστορικό Χαλέπι (Αλέπο). Το Ηρωικό (Gazi στα τούρκικα) Antep. Η παλιά ονομασία της πόλης ήταν Antep. Μετά όμως από τα ηρωικά γεγονότα της εποχής του μεσοπολέμου με τον ξεσηκωμό ενάντια στους Γάλλους στην κατοχή των οποίων ήταν μαζί με τμήματα της Συρίας (μέχρι το 1920). Με τη συνθήκη των Σεβρών ενώθηκε με τη «μητέρα» Τουρκία (μαζί και με τις πόλεις της τότε «Βόρειας Συρίας» Άδανα, Μερσίνα, Ταρσός, Ούρφα Αντιόχεια ή Αντάκια και Ντιγιαρμπακίρ) και πήρε το προσωνύμιο Ηρωικό. Όταν έμαθα όλα αυτά κατάλαβα γιατί οι Τούρκοι ξεχώριζαν το όνομα σα να ήταν δύο λέξεις. Και όμως ήταν.\nΠριν μπω σε αυτό το πρόγραμμα συνεργασίας και γνωρίσω τους Τούρκους συνάδελφούς μου δεν είχα ακούσει ποτέ γι αυτή την πόλη. Πολλοί Έλληνες όμως την είχαν ακούσει μιας και ήταν ο τόπος που διαδραματίζονταν η υπόθεση του δημοφιλούς σε Ελληνική και Τούρκικη TV σήριαλ «τα σύνορα της αγάπης» (στην ελληνική). Ένας ελληνοτουρκικός έρωτας με μπόλικο μπακλαβά (εγώ δεν είχα δει καθόλου από αυτό το σήριαλ και έτσι δεν την γνώριζα). Πατρίδα αυτού του μπακλαβά είναι αυτή η πόλη. Γι αυτό και η ερώτηση του τηλεοπτικού παρουσιαστή. Μπακλαβάς που δεν έχει καμιά σχέση με αυτόν που γνωρίζουμε εμείς. Με νοστιμιά που δεν περιγράφεται!! Φτιάχνεται μόνο με φιστίκι (αυτό που εμείς λέμε Αιγίνης) και που καλλιεργείται πάρα πολύ σε όλη τη βόρεια Μέση Ανατολή. Καλλιεργείται λοιπόν πολύ και σε αυτή τη γωνιά της Τουρκίας και εδώ είναι η κυριότερη περιοχή παραγωγής του. Δεν έχω ξαναδεί στη ζωή μου τόσες φιστικιές.\nΦτάσαμε στην πόλη από τα δυτικά, ερχόμενοι από τα Άδανα, αργά το απόγευμα. Το πρώτο που μου έκανε εντύπωση ήταν τα πολλά ξενοδοχεία και μάλιστα πολυτελείας!!! Στη μέση του πουθενά! Και όμως. Πολυτελή ξενοδοχεία όπως και αυτό που μείναμε κι εμείς. Όταν ρωτήσαμε τους ντόπιους πως και τόσα ακριβά ξενοδοχεία εκεί μας έδωσαν την εξήγηση. Στην πόλη αυτή κλείνονται πολλές εμπορικές συμφωνίες ανάμεσα σε Ευρωπαϊκές και Αμερικάνικες εταιρείες και εταιρείες της Μέσης Ανατολής. Προφανώς πρόκειται για την πλησιέστερη, «ασφαλή» για τους δυτικούς, περιοχή προς τις χώρες της Μέσης Ανατολής. Είναι γεγονός ότι τις επόμενες μέρες είδαμε αρκετούς «γιάπηδες», ορισμένους στο ξενοδοχείο μας. Φτάνοντας στο ξενοδοχείο συναντήσαμε και τους συναδέλφους από τις άλλες χώρες. Αγκαλιές, φιλιά με ανθρώπους που γνωρίζαμε αλλά και μερικούς που βλέπαμε για πρώτη φορά. Κάτσαμε όλοι μαζί στο εστιατόριο του ξενοδοχείου και φάγαμε γι άλλη μια φορά καυτερά κεμπάπια και πράσινες σαλάτες. Τα είπαμε γι αρκετή ώρα και ψόφιοι στην κούραση πήγαμε στα δωμάτιά μας για ύπνο. Καλώς σε βρήκαμε ανατολή με τις μυρωδιές και τις εικόνες σου!\nGünaydın! Buenos Días! Dzień Dobry! Bună dimineaţa! Good morning! Καλημέρα!\nΣυνάντηση στο εστιατόριο, πλούσιο πρωινό, λίγες κουβέντες και κατεβαίνουμε στο λόμπι του ξενοδοχείου. Το λεωφορείο που έχει παραχωρήσει ο Δήμος της περιοχής που βρίσκεται το σχολείο μας περιμένει απ’ έξω. Είμαστε όλοι φορτωμένοι με τα δώρα που έχουμε φέρει για συναδέλφους και παιδιά. Η μέρα έχει ξημερώσει θαυμάσια και όπως θα αποδειχθεί θα είναι ηλιόλουστη και αρκετά ζεστή. Σχεδόν καλοκαιρινή. Τελευταία ρουφηξιά από τους θεριακλήδες της παρέας (απαρέγκλιτα το κάπνισμα απαγορεύεται σε κλειστούς χώρους!!) και ξεκινάμε.\nΤο ξενοδοχείο βρίσκεται στο κέντρο της πόλης και το σχολείο προς τα ανατολικά. Όσο πάμε προς τα εκεί οι εικόνες αλλάζουν.\nΟι πλούσιες συνοικίες δίνουν γρήγορα τη θέση τους σε φτωχομαχαλάδες.\nΦτωχόσπιτα, χωμάτινοι δρόμοι, κρεμασμένες μπουγάδες αλλά σε όλα τα σπίτια δορυφορικά πιάτα και ηλιακοί θερμοσίφωνες (!!!). Προφανώς αυτά τα δύο πρέπει να χρηματοδοτούνται από το κράτος. Δεν εξηγείται αλλιώς. Και ξαφνικά οικόπεδα ισοπεδωμένα με χαλάσματα. Και δίπλα γιαπιά με πολυκατοικίες θηρία, σαν αυτές που είχαμε δει πολλές και παντού. Φαίνεται ότι οι αρχές (τοπικές ή κεντρικές, αδιάφορο) δεν θέλουν τις εικόνες που είχαμε δει λίγο πριν και γκρεμίζουν τις φτωχογειτονιές και κατασκευάζουν αυτά τα απρόσωπα, ομοιόμορφα «σπίτια» για να στοιβάξουν ανθρώπους, πραμάτειες, όνειρα. Και όλα αυτά χωρίς ορίζοντα! Άλλωστε σε αυτή τη γωνιά της αχανούς αυτής χώρας στοιβάζονται οι Κούρδοι πρόσφυγες, μιας και βρισκόμαστε στις παρυφές της ταραχώδους πατρίδας αυτού του βασανισμένου λαού. Οι εικόνες λοιπόν αυτές έρχονταν σε πλήρη αντίθεση με τις «ευρωπαϊκές» εικόνες που είχαμε ως εκείνη την ώρα για την πόλη. Περνάμε έναν υπαίθριο σταθμό λεωφορείων που μου θύμισε περισσότερο χωράφια που διάλεγαν να στήσουν τα τσίρκα που είχα δει παιδί. Και μάλιστα στην κατάσταση που τα άφηναν όταν έφευγαν. Άθλια! Αλλά στην είσοδο η ΑΨΙΔΑ ήταν ιδιαίτερα μεγαλοπρεπής!!!! Στην επόμενη γωνία το αποκορύφωμα. Το λεωφορείο σταματά να περάσει ένα κοπάδι πρόβατα (!!!!) Ναι πρόβατα! Μερικά τετράγωνα ακόμα μέσα στη φτωχογειτονιά και βλέπουμε το σχολείο. Ακούγονται ζουρνάδες και νταούλια. Φτάνουμε και σταματάμε έξω από την είσοδο. Πάνω από 800 μαθητές 5-15 ετών μαζεύονται γύρω από την κεντρική είσοδο. Μάταια οι δάσκαλοί τους προσπαθούν να τους συγκρατήσουν. Η έξαψή τους μεγάλη. Όλοι προσπαθούν να βρεθούν δίπλα μας, να μας σφίξουν το χέρι.\n-Dimos. What is your’s?\nΕκεί εξαντλούνται τα αγγλικά τους. Όχι όμως το χαμόγελό τους. Και έτσι με χαμόγελα συνεχίζεται η «κουβέντα» μας. Πόσα είπαμε σ’ αυτή την κουβέντα! Όσο πιο μπαλωμένα είναι τα ρουχαλάκια τους, όσο πιο πολύ χάσκουν τα ξεχαρβαλωμένα παπούτσια τόσο πιο εύγλωττα είναι τα χαμόγελά τους.\nΗ εικόνα των αγορίστικων, κουρεμένων, κεφαλιών μου φέρνει στο μυαλό τον εαυτό μου πάνω από τέσσερις δεκαετίες πριν.\nΑνάμεσα στο πλήθος ξεχωρίζουμε τα «δικά» μας παιδιά. Η Μέρβε, η Ντιλάρα, ο Αχμέτ και ο Γιουνούς που δυο μήνες πριν ήταν στην Αθήνα. Αγκαλιές, φιλιά και κανονίζουμε στο τέλος της επίσκεψης να έρθουν να τους δώσουμε τα δωράκια που τους φέραμε. Δεν θέλαμε να τους τα δώσουμε μπροστά σε όλα τα παιδιά. Φτωχά παιδάκια και λογικό ήταν να πληγωθούν, να ζηλέψουν.\nΕν τω μεταξύ ουρλιάζει ο ζουρνάς, βροντάει το νταούλι. Οι συνάδελφοι μας σφίγγουν θερμά το χέρι, ψηλά πάνω από την είσοδο του κεντρικού κτιρίου ανεμίζει η Τουρκική σημαία και δίπλα της το τεράστιο πορτρέτο του Κεμάλ. Δίπλα το πανό με τον λογότυπο του προγράμματός μας και το «καλωσόρισες» σε όλες τις γλώσσες των χωρών που συμμετέχουν σε αυτό. Ένας κόμπος σφίγγει το λαιμό αλλά οι Τούρκοι συνάδελφοι φροντίζουν να τραβήξουν την προσοχή μας. Τα όργανα σταματούν, λέει λίγα λόγια ο διευθυντής στα Τούρκικα με μετάφραση από τον φίλο μας τον Μεχμέτ και αρχίζει το πανηγύρι.\nΦωτιά στα όργανα και οι συνάδελφοι στήνουν το χορό. Δεν έχει τελειώσει το πρώτο τραγούδι και έχουμε μπει κι εμείς. Ένας χορό κυκλικός που θυμίζει ποντιακό αλλά και Κούρδικο. Και άλλος, και άλλος! Άλλος κυκλικός, άλλος καρσιλαμάς.\nΟι υπόλοιποι Ευρωπαίοι τα βρίσκουν σκούρα, για εμάς παιγνιδάκι! Τι σου είναι η συνύπαρξη αιώνων. Μπήκε στα «γονίδιά» μας!\nΑκολούθησαν διάφορα παραδοσιακά παιγνίδια και πάμε για επίσκεψη σε μερικές τάξεις.\nΗ συμπεριφορά των παιδιών όπως όταν πρωτοφτάσαμε. Να μας σφίξουν το χέρι, να μας ακουμπήσουν, να μας πουν μια κουβέντα. Πήγαμε και στο γραφείο των δασκάλων για ένα καφέ. Έχει περάσει η ώρα και η πρώτη βάρδια σκολνάει. Έχουν έρθει τα μεγαλύτερα παιδιά της απογευματινής βάρδιας.\nΈρχεται να μας δει ο Μουσταφά, ο συνάδελφος που είχαμε γνωρίσει στη συνάντηση στην Πολωνία. Με αυτά και με κείνα πέρασε η ώρα και έπρεπε να φύγουμε. Το λεωφορείο μας αφήνει στο κέντρο της πόλης, σε ένα πάρκο όπου έχουν στήσει μια ολόκληρη «πόλη» με ήρωες κόμικς και λαϊκών παραμυθιών.\nΟ Αλαντίν αλλά και ο Ποπάϋ. Η χιονάτη αλλά και ο Ναστραντίν Χότζας!\nΚάτσαμε λίγο εκεί και ξανά στο λεωφορείο. Αυτή τη φορά πάμε σε ένα άλλο σχολείο. Πως ήταν το πρώτο; Καμιά σχέση! Το καλύτερο, ιδιωτικό σχολείο της πόλης. Χλιδή και πολυτέλεια. Γρανίτες στις τουαλέτες των μαθητών, ξύλινη επένδυση στα γραφεία και μια αίθουσα εκδηλώσεων που θα τη ζήλευαν πολλά συνεδριακά κέντρα στον τόπο μας. Γι αυτήν άλλωστε ήμασταν εκεί. Ο διευθυντής του ιδιωτικού σχολείου μας παρέθεσε ένα πλούσιο σε ποσότητα και ποιότητα γεύμα αλλά τόσο φτωχό και κρύο σε αισθήματα. Η σύγκριση αναπόφευκτη. Νάναι πάντως καλά οι άνθρωποι. Ότι μπορούσαν έκαναν.\nΜετά το φαγητό πήγαμε στην αίθουσα εκδηλώσεων, κάναμε τις παρουσιάσεις μας και ακολούθησε μια καταπληκτική συναυλία παραδοσιακής μουσικής από μια ορχήστρα αποτελούμενη από εκπαιδευτικούς και μαθητές.\nΦυσικά οι Τούρκοι τόριξαν και πάλι στο χορό. Χειρότεροι από μας. Και με τον ήχο του τηλεφώνου, που λέει ο λόγος, χορεύανε!!!!!\nΗ εκδήλωση τελείωσε, γυρίσαμε στο ξενοδοχείο και επειδή είχαμε λίγο χρόνο πριν το δείπνο, βγήκαμε βόλτα στη γύρω περιοχή. Ένα μεγάλο εμπορικό κέντρο, διάφορα καταστήματα με ρούχα, ηλεκτρικά και ηλεκτρονικά είδη, ότι δηλαδή βλέπει κανείς και στο κέντρο των δικών μας πόλεων. Σε αυτό που διέφερε ήταν τα πολλά εργαστήρια-καταστήματα μπακλαβά και άλλων γλυκισμάτων από φιστίκι «Αιγίνης». Λίγο χάζεμα λοιπόν, λίγα ψώνια και επιστροφή στο ξενοδοχείο όπου στο δείπνο βρισκόμαστε όλοι και ανταλλάσσουμε εντυπώσεις από την πολύ πλούσια σε τέτοιες μέρα που έφτανε στο τέλος της. Καληνυχτούμε στο τέλος όλους και ο καθένας στο δωμάτιό του. Λίγη ώρα να\nσυμμαζέψω το νου μου, να κρατήσω λίγες σημειώσεις, να δω λίγο τις φωτογραφίες που τράβηξα και ψόφιος από την κούραση της ημέρας πέφτω σε ένα βαθύ, ήρεμο ύπνο!! Iyi Geceler!! Καληνύχτα!\nα) Στο Αρχαιολογικό Μουσείο\nΗ μέρα ξεκίνησε όπως και οι άλλες, Καλό πρωινό, κουβεντούλα με τους φίλους μας και έτοιμοι. Σήμερα η μέρα είναι αφιερωμένη στην πόλη και τα αξιοθέατά της. Αρχή από το Αρχαιολογικό Μουσείο Gaziantep!! Λίγες μέρες πριν το ταξίδι μας και εντελώς τυχαία είχα δει κάποια άρθρα σε κάποιο blog σχετικά με αυτό το μουσείο και τα εκθέματά του. Μοναδικοί ανεπανάληπτοι θησαυροί.\nΑλλά ας πιάσουμε την ιστορία από την αρχή. Γύρω στα 65 χμ ανατολικά, στις όχθες του ποταμού Ευφράτη, υπάρχουν τα ερείπια της Ελληνιστικής πόλης Ζεύγμα. Αν και η περιοχή κατοικείται από τη Νεολιθική εποχή, η πόλη ιδρύθηκε από τον Σέλευκο Α΄ Νικάτορα το 300 π.Χ. όταν αυτός ένωσε (έζευξε) τις πόλεις Σελεύκεια και Απάμεια που ήταν χτισμένες στις δύο όχθες του ποταμού φτιάχνοντας μια γέφυρα με λέμβους. Έτσι προέκυψε και το όνομα της πόλης. Η πόλη αυτή άκμασε και κατά τη διάρκεια εκείνων των χρόνων αλλά και μετά στα Ρωμαϊκά χρόνια, όταν επί Τραϊανού η γέφυρα έγινε λίθινη. Οι κάτοικοί της τη στόλισαν με όμορφα δημόσια και ιδιωτικά κτίρια.\nΌταν οι αρχαιολόγοι, αρχικά το 1917 και στη συνέχεια το 1970, έφεραν στο φως τα ερείπια των κτιρίων αυτών δεν πίστευαν στα μάτια τους βλέποντας τα υπέροχα και πολύ καλά διατηρημένα ψηφιδωτά τους.\nΚαι ενώ τα σπουδαία ευρήματα εντυπωσιάζουν όλο τον κόσμο, οι κρατούντες στη γείτονα χώρα αποφασίζουν να φτιάξουν στην περιοχή ένα μεγάλο φράγμα. Το φράγμα Birecik. Ο κίνδυνος να αφανιστούν για πάντα οι θησαυροί αυτοί είναι περισσότερο από ορατός. Είναι προ των πυλών. Μάταια γίνονται διαμαρτυρίες σε εθνικό και διεθνές επίπεδο. Μάταια διεθνείς οργανισμοί όπως η UNESCO ζητούν από την Άγκυρα να αναθεωρήσει τις αποφάσεις της. Δε μένει τίποτα άλλο από επείγουσες σωστικές εργασίες για να σωθεί ότι γίνεται περισσότερο. Σα λύση για τη στέγαση των θησαυρών αποφασίζεται το Μουσείο της κοντινότερης μεγάλης πόλης. Έτσι τα υπέροχα έργα τέχνης βρίσκουν φιλόξενη στέγη στο Αρχαιολογικό Μουσείο του Gaziantep ενώ από το 2000 το 80% της αρχαίας πόλης βρίσκεται κάτω από τα νερά.\nΑυτούς τους θησαυρούς ήρθαμε να δούμε εκείνη τη μέρα του Απριλίου. Ψηφιδωτά!!\nΥπέροχα, μοναδικά ψηφιδωτά με θέματα από την Ελληνική μυθολογία και ελληνικές επιγραφές.\nΗ αίσθηση να είσαι αυτός, μέσα σε μια πολυεθνική ομάδα ανθρώπων, μακριά από τον τόπο σου, που αναγνωρίζει σαν οικεία αυτά που βλέπει είναι τουλάχιστον εξαιρετικά παράξενη. Να μην πω μοναδική και συγκινητική!!\nΟ Ωκεανός και η Τηθύς, ο Δαίδαλος κι ο Ίκαρος, ο Αχιλλέας στην αυλή του βασιλιά Λυκομήδη, ο Γάμος του Διόνυσου με την Αριάδνη (βρέθηκε το 1992 και το 1998 κλάπηκε ένα τμήμα του που αντιπροσωπεύει τα 2/3 του έργου!!). Θεότητες της θάλασσας, τόσο μακριά από αυτή, αλλά και σκηνές από την καθημερινότητα εκείνης της εποχής στολίζουν δάπεδα και τοίχους οικιών.\nΟι Τούρκοι αρχαιολόγοι, αν και έπρεπε να βιαστούν για να προλάβουν την πλημύρα, έκαναν εξαιρετική δουλειά! Έστησαν ολόκληρες οικίες με ψηφιδωτά δάπεδα και όσες από τις τοιχογραφίες διασώθηκαν.\nΕκτός από τα ψηφιδωτά και τις τοιχογραφίες, πολλά κινητά ευρήματα συμπληρώνουν τους θησαυρούς του Μουσείου.\nΜε ανοικτό στόμα και ανείπωτο θαυμασμό βλέπω αυτούς τους θησαυρούς. Γυρνώ ανάμεσα σε ανακατασκευασμένα δωμάτια, περνάω πάνω από τα ψηφιδωτά δάπεδα σε καλοφτιαγμένες υπερυψωμένες «γέφυρες», θαυμάζω και τραβάω συνεχώς φωτογραφίες. Φυσικά χωρίς φλας, μιας και απαγορεύεται, γι αυτό και αυτές βγήκαν σχετικά σκοτεινές. Ψάχνω όμως και για το αριστούργημα του Μουσείου. Ένα ψηφιδωτό (ή πιο σωστά ένα μικρό μέρος από ένα ψηφιδωτό) με δυο υπέροχα μάτια. Ίσως τα πιο εκφραστικά μάτια που έχω δει ποτέ σε έργο τέχνης. Τελικά το βρίσκω σε μια ξεχωριστή αίθουσα, στην οποία οδηγεί ένα κατηφορικός διάδρομος. Στην αίθουσα αυτή δεν έχει ψηφιδωτά.\nΈχει διάφορα αριστουργήματα μεταλλουργίας από τον ίδιο αλλά και άλλους αρχαιολογικούς χώρους, καθώς και ευρήματα των Χετταίων.\nΣτη μια πλευρά όμως της αίθουσας μόνο του το σπάραγμα της ψηφιδωτής τέχνης, η κατά πολλούς «Τζοκόντα του Γκαζιαντέπ». Πρόκειται για το πάνω μισό του προσώπου μιας φιγούρας που μάλλον είναι γυναικεία. Κάποιοι βέβαια έχουν υποθέσει ότι απεικονίζει\nτον Μεγάλο Στρατηλάτη!! Άλλοι ότι πρόκειται για το πρόσωπο μιας νεαρής τσιγγάνας (συνηγορεί σ’ αυτό το μαντήλι στα μαλλιά). Όποιον ή όποια και αν απεικονίζει η παράσταση αυτή, τα μαύρα εκφραστικά μάτια κάνουν αυτό το «πορτρέτο» ένα από τα ομορφότερα πορτρέτα που έγιναν ποτέ!! Αισθάνομαι βαθιά «ερωτευμένος» με την καλλονή αυτού του ψηφιδωτού!!\nΠρέπει όμως να ξεκολλήσω κάποτε από εκεί. Με βαριά καρδιά ανεβαίνω στην μεγάλη, κεντρική αίθουσα με τα πολλά ψηφιδωτά. Στο κέντρο της, πάνω σε ένα βάθρο, ένα πολύ καλοδιατηρημένο μπρούτζινο άγαλμα προκαλεί έκπληξη με το θέμα του. Ο Θεός Άρης κρατώντας στο ένα χέρι το δόρυ (σύμβολο πολέμου) και στο άλλο ένα άνθος (σύμβολο γονιμότητας)!!! Τέτοιο πράγμα δεν έχει ξαναβρεθεί ποτέ! Τελικά οι Αρχαίοι πάντα θα μας εκπλήσσουν!! Ήταν όλο ανατροπές! Και πάντα βρίσκονταν καλλιτέχνες που με τον τρόπο τους εκφράζανε το διαφορετικό!!\nΜε τα μάτια, το νου και την καρδιά γεμάτα όμορφα συναισθήματα ετοιμαζόμαστε να φύγουμε. Ήμαστε όμως και παιδιά του σύγχρονου καταναλωτικού κόσμου και δε γίνεται να μην περάσουμε από το πωλητήριο του Μουσείου. Κάναμε λοιπόν τα ψώνια μας, και στη συνέχεια πήγαμε στο κτίριο της Νομαρχίας και του Δήμου όπου φάγαμε στην τραπεζαρία μαζί με τους εργαζόμενους (για να τα ακούνε μερικοί) πολύ νόστιμο φαγητό (!!!!). Η εμπειρία αυτή να φας σε χώρο που τρώνε εργαζόμενοι της πόλης είναι κάτι ξεχωριστό που δεν συμβαίνει συχνά στα ταξίδια. Προσωπικά μου έχει τύχει άλλη μια φορά στην Ιταλία και ήταν το ίδιο ενδιαφέρουσα. Μετά το φαΐ γραμμή για το ιστορικό κέντρο της πόλης.\nβ) Στην αγορά της πόλης\nΗ πόλη αν και κατοικείται από την 4η χιλιετία π.Χ. χτίστηκε γύρω από ένα λόφο στην κορυφή του οποίου δεσπόζει το Βυζαντινό κάστρο του 6ου μ.Χ αι.\nΑνεβαίνοντας κανείς σ’ αυτό θα δει αγάλματα και γλυπτές παραστάσεις που μαρτυρούν\nΦωτο: Mieczyslaw Matyasik\nγεγονότα της σύγχρονης ιστορίας της περιοχής μιας και το Gaziantep υπήρξε το κέντρο της εθνικιστικής αντίστασης κατά της Ευρωπαϊκής κατοχής από τους Εγγλέζους αρχικά και τους Γάλλους μετά. Έτσι η στοά που ακολουθεί την κεντρική πύλη και οδηγεί στο εσωτερικό του κάστρου είναι ένα πολύ καλοφτιαγμένο ιστορικό μουσείο. Η παρουσίαση των εκθεμάτων συνοδεύεται από αφήγηση (δυστυχώς μόνο τούρκικα) και μουσική υπόκρουση.\nΔυστυχώς στο εσωτερικό του κάστρου γίνονταν έργα συντήρησης και δεν επιτρεπόταν η είσοδος. Έτσι περιοριστήκαμε μόνο στο μουσείο. Και φυσικά την πολύ ωραία θέα προς την παλιά πόλη.\nΤο υπόλοιπο της μέρας μας είχε να κάνει με τα παζάρια στο κέντρο της πόλης. Η πόλη, εκτός από τον μπακλαβά είναι γνωστή για τα μπακίρια της και τα ξύλινα αντικείμενα τα διακοσμημένα με φίλντισι.\nΚάτω λοιπόν και γύρω από το κάστρο έχει πολλά εργαστήρια που φτιάχνουν αυτά τα αντικείμενα. Ο ρυθμικός χτύπος του σφυριού πάνω στο μέταλλο δίνει ένα «ρυθμό» στο χώρο και κυριαρχεί σαν ήχος στον αέρα.\nΣε ένα σοκάκι βρήκαμε ένα μουσείο για τη διατροφή, θέμα άλλωστε και του προγράμματός μας. Μικρό αλλά αρκετά κατατοπιστικό κυρίως όσον αφορά την προετοιμασία της τροφής (χώροι, σκεύη, υλικά και τρόποι παρασκευής). Στην αυλή βρίσκουμε τυχαία ένα τηλεοπτικό συνεργείο και μας παίρνουν μια μικρή συνέντευξη. Φυσικά μεταφράζει ο φίλος μας ο Με(χ)μέτ.\nΜετά το μουσείο πήγαμε για ένα καφέ σε ένα παραδοσιακό καφενείο.\nΦυσικά τον τούρκικο καφέ με την ανεπανάληπτη γεύση συνοδεύουν ναργιλέδες. Το ντουμανιάσαμε για τα καλά. Στη συνέχεια σειρά είχε η αγορά. Μπήκαμε στα στενά, χαζέψαμε τους τεχνίτες, βγάλαμε πολλές φωτογραφίες και χωθήκαμε μέσα στο παζάρι.\nΣτην αρχή είναι εργαστήρια και μαγαζιά με μπακίρια, ξύλινα με φίλντισι, χαλιά, κιλίμια και κάποια τουριστικά μπιχλιμπίδια.\nΣε ένα μαγαζί που σε μια εσωτερική αυλή είχε απλώσει χαλιά και χαλάκια είδα μια πολύ παράδοξη εικόνα. Είχε κρεμασμένα μικρά χαλιά τοίχου. Είχαν απάνω εικόνες που όπως κρέμονταν όλες μαζί σχημάτιζαν ένα «παράλογο» σύνολο. Η Παναγία σε ένα, σε άλλο ο Εσταυρωμένος. Δίπλα ο Κεμάλ, η ημισέληνος, το σύμβολο των Γκρίζων Λύκων, διάφοροι σουλτάνοι και Άγιοι των μουσουλμάνων και ο Τσε(!!!).\nΠιο μέσα τα τρόφιμα και τα μπαχαρικά. Χρώματα που σε μαγεύουν και αρώματα που σε μεθούν.\nΚαι φυσικά γλυκά. Πολλά γλυκά.\nΠερίοπτη θέση βέβαια ο μπακλαβάς σε πολλές μορφές, έτσι για να λιγώνει το μάτι και ένας κόμπος να ανεβαίνει στο λαιμό και από εκεί το στόμα να μπουκώνει λαχτάρα!!\nΚαι παρακάτω τα ρούχα, τα παπούτσια και τα χρυσαφικά. Και ανάμεσά τους καφενέδες, να ξαποστάσεις, να δροσιστείς για να συνεχίσεις. Γιατί το παζάρι είναι μεγάλο. Πολύ μεγάλο!\nΜε στοές, σοκάκια, δρόμους, παράδρομους. Και δεν είναι σε ένα μόνο σημείο. Απλώνεται σε μεγάλη έκταση ακτινωτά γύρω από το κάστρο.\nΒγαίνοντας από το παζάρι περπατήσαμε αρκετά για να φτάσουμε σε άλλο ένα μουσείο (το τρίτο της ημέρας).\nΕίναι το Μουσείο Άμυνας και αναφέρεται στη τοπική ιστορία. Πολύ καλοστημένο με κέρινα ομοιώματα, σε ένα παλιό δίπατο αρχοντικό με πολύ ωραία αυλή. Φυσικά δεν κάτσαμε πολύ γιατί ήμασταν πολύ κουρασμένοι. Μπήκαμε στο λεωφορείο που μας περίμενε εκεί κοντά και γραμμή για το ξενοδοχείο. Η μέρα μας όμως δεν είχε τελειώσει. Φάγαμε όλοι μαζί το δείπνο μας, ετοιμαστήκαμε και ξανά στο λεωφορείο. Αυτή τη φορά προορισμός το MEGA CHAΝNEL TV. Αυτό το βράδυ θα γινόμασταν αστέρια της τοπικής τηλεόρασης (!!!!!). Η ζωντανή εκπομπή κύλησε καλά, μιλήσαμε για το πρόγραμμά μας και επιστροφή. Αλλά όχι για τα δωμάτιά μας. Ραντεβού στο δωμάτιο των Πολωνών!.\nΣτο Gaziantep δύσκολα έβρισκες να πιείς κάτι, ακόμα και μπύρα. Μόνο σε 1-2 μεγάλα ξενοδοχεία. Όλοι λοιπόν θα θέλαμε να «βρέξουμε» λίγο το χειλάκι μας. Οι Πολωνοί είχαν βότκα, εμείς είχαμε πάρει κάτι κρασιά από το Προκόπι, πήραμε και από την αγορά μπόλικο φιστίκι αλλά και άλλους ξηρούς καρπούς και μαζευτήκαμε στο δωμάτιο των Πολωνών. Πάνω από 20 άτομα!!! Έγινε ένας χαμός. Το αλκοόλ αν και όχι σε μεγάλη ποσότητα και η εκπομπή που είχε προηγηθεί χαλάρωσε όποιες αναστολές υπήρχαν και «ξεσαλώσαμε». Το τι γέλιο κάναμε δε λέγεται! Μέχρι που πλάκωσε ο σεκιουριτάς του ξενοδοχείου (έγιναν παράπονα από άλλους ενοίκους) και έληξε άδοξα η βραδιά. Πάντως καλά περάσαμε! Χαιρετήσαμε και έναν της παρέας που τα ξημερώματα πέταγε για Αθήνα λόγω υποχρεώσεων και κυριολεκτικά ψόφιοι πέσαμε για ύπνο.\nΤο πρωινό ήταν αφιερωμένο στη συνάντησή μας. Πρώτα στο σχολείο για λίγη δουλειά και μετά επίσημη συνάντηση με τον Δήμαρχο του διαμερίσματος Sehitkamil της πόλης, στο οποίο βρίσκεται το σχολείο. Η συνάντηση ήταν εγκάρδια, δώσαμε στο Δήμαρχο και κάποιο δώρο από Ελλάδα και μετά όλοι μαζί πήγαμε στο πολύ καλό εστιατόριο όπου ο Δήμαρχος μας παρέθεσε πολύ πλούσιο γεύμα.\nΤο υπόλοιπο της ημέρας ήταν αφιερωμένο σε διάφορες απολαύσεις!!\nΜπήκαμε στο λεωφορείο και ξεκινήσαμε. Περάσαμε έξω από το πανεπιστήμιο της πόλης που βρίσκεται σε ένα προάστιο μέσα στο πράσινο με σκόρπια κτίρια εδώ κι εκεί. Σε λίγο βγήκαμε από τον κεντρικό και μπήκαμε σε ένα πευκοδάσος.\nΟ δρόμος κινείται ανάμεσα στα πεύκα και τελειώνει στον Ζωολογικό Κήπο.\nΈχω δει ζωολογικούς κήπους σε μεγάλες Ευρωπαϊκές πρωτεύουσες και δεν ένοιωσα στιγμή ότι υστερούσε στο παραμικρό και σε ζώα και σε αντιμετώπισή τους αλλά κυρίως και σε οργάνωση!!\nΤι βλέπαν τα ματάκια μας στα βάθη της Ανατολής!\nΚάναμε πάνω από μια ώρα για να γυρίσουμε την τεράστια έκταση. Κάναμε τη βλακεία να σνομπάρουμε το τρενάκι που έκοβε βόλτες συνέχεια και την πλήρωσαν τα ποδαράκια μας. Αφού τέλειωσε η επίσκεψη, μπήκαμε και πάλι στο λεωφορείο αλλά μόνο για 500 μέτρα.\nΚατεβήκαμε μέσα στο δάσος όπου οι φίλοι μας οι Τούρκοι είχαν στήσει τις ψησταριές.\nΟ Αλή, έμπειρος στα των κεμπάπ πρωτοστατούσε. Αλλά και οι άλλοι δεν πήγαιναν πίσω.\nΚεμπάπια, σούβλες με κοτόπουλο, πιπεριές και κρεμμύδια που ξεροψήνονταν πάνω στη θράκα\nκαι δώστου φαΐ. Και σε λίγο να και ο χορός.\nΓλέντι τρικούβερτο κανονικά. Δύο από τη δική μας ομάδα εκείνη τη μέρα είχαν γενέθλια και είχαμε κανονίσει να φέρουν τούρτες. Έτσι το πάρτι έκλεισε με σβήσιμο κεριών και ευχές. Ήταν αργά το απόγευμα όταν φύγαμε. Πήγαμε στο ξενοδοχείο όπου οι περισσότεροι πήγαν για ξεκούραση. Εγώ με δύο από την παρέα μας και έναν από τους Τούρκους πήγαμε για χαμάμ!!! Αλλά όχι χαμάμ για τουρίστες. Σε αυτό που πάνε οι ντόπιοι. Ο Eren, που ήταν μαζί μας μας είπε ότι πάει τουλάχιστον δύο φορές την εβδομάδα. Το χαμάμ το είχαμε δει την προηγουμένη. Είναι στο κέντρο της πόλης, κάτω από το κάστρο. Το πρωί είναι για τις γυναίκες και το βράδυ για τους άντρες. Το κόστος μόνο 6 ΕΥΡΩ για το χαμάμ αλλά και καθαρισμό με κετσέ και μασάζ!\nΜας πήγαν με ένα αυτοκίνητο. Μπήκαμε, πληρώσαμε (ήταν η μοναδική φορά που επιμείναμε και πληρώσαμε. Μέχρι τότε αυτοί πλήρωναν παντού!), βάλαμε τα πράγματα στο ντουλάπι, περάσαμε το κλειδί στον καρπό και με τις παντόφλες που μας είχαν δώσει μπήκαμε στον προθάλαμο. Βγάλαμε τα ρούχα μας και με μια πετσέτα μπήκαμε στον κυρίως θάλαμο. Η ατμόσφαιρα πνιγηρή στην αρχή μου προξένησε μια μικρή δυσφορία που όμως γρήγορα πέρασε. Με το τάσι ρίχναμε ο ένας στον άλλο ζεστό νερό από τη γούρνα όπου το είχαμε ρυθμίσει να είναι σε ανεκτή θερμοκρασία. Στο κέντρο του κυκλικού θαλάμου υπήρχε ένα υπερυψωμένο πολυγωνικό «βάθρο». Πήγα και ξάπλωσα. Στην αρχή κάηκα αλλά γρήγορα το συνήθισα κι αυτό. Πέρασε σχεδόν μια ώρα εκεί μέσα και αφού σαπουνιστήκαμε και ξεβγαλθήκαμε ήρθε η ώρα για κετσέ και μασάζ. Ο κετσές πονάει. Σε τρίβει και από τους ανοικτούς πια πόρους βγαίνει κάθε βρωμιά που αλλιώς είναι αδύνατο να φύγει. Στη συνέχεια είχε μασάζ που αυτό πόναγε περισσότερο γιατί στην πραγματικότητα ο χαμαμτζής μου φαίνεται ότι βγάζει όλα τα απωθημένα και την κούραση του. Ξύλο κανονικό!! Όταν όμως τελειώσεις και κάτσεις να στεγνώσεις χαλαρώνοντας, αυτό που νοιώθεις δεν περιγράφεται. Είχα ακούσει πολλά και γι αυτό θέλησα να βιώσω την εμπειρία. Αυτό όμως που ένοιωσα απείχε πολύ από όσα είχα ακούσει ή δει σε διάφορες εκπομπές. ΜΟΝΑΔΙΚΟ! Το χαμάμ αυτό και το αερόστατο (Τουρκία, μέρος 2ο) ήταν οι ωραιότερες εμπειρίες που θα έχω να θυμάμαι από αυτό το ταξίδι!\nΣτο ξενοδοχείο απολαύσαμε το δείπνο μας αλλά εγώ μαζί με τους άλλους υπεύθυνους από τις άλλες χώρες κάτσαμε μέχρι αργά (και ας κουτούλαγα από την κούραση και τη χαλάρωση) για να ρυθμίσουμε τις λεπτομέρειες της επόμενής μας συνάντησης στη Ρουμανία.\nΟ ύπνος εκείνο το βράδυ ήταν βαθύς και πολύ αναζωογονητικός!


Αβέβαιη η έγκριση της υποδόσης των 5,7 δισ. ευρώ από το Eurogroup – Παραμένουν ανοιχτά προαπαιτούμενα - Alpha1News\nHome / Οικονομία / Αβέβαιη η έγκριση της υποδόσης των 5,7 δισ. ευρώ από το Eurogroup – Παραμένουν ανοιχτά προαπαιτούμενα\nΑβέβαιη η έγκριση της υποδόσης των 5,7 δισ. ευρώ από το Eurogroup – Παραμένουν ανοιχτά προαπαιτούμενα\nΑβέβαιη είναι η έγκριση της υποδόσης των 5,7 δισεκατομμυρίων ευρώ από το Eurogroup της Καθαράς Δευτέρας, καθώς παραμένουν ανοιχτά προαπαιτούμενα.\nΑνώτερος αξιωματούχος της Ευρωζώνης δήλωσε πως οι Υπουργοί Οικονομικών της Ευρωζώνης είναι γενικά ευχαριστημένοι από τη πορεία υλοποίησης των προαπαιτουμένων από τις Αρχές στην Ελλάδα, καθώς λίγα απομένουν. Αναμένεται συνεπώς να υπάρξει σύντομα συμφωνία από τους θεσμούς που θα οδηγήσει στο πράσινο φως για την εκταμίευση.\nΠαρόλα αυτά ο ίδιος αξιωματούχος άφησε ανοιχτό το ζήτημα της λήψης απόφασης αυτής για τη δόση των 5,7 δισ. την ερχόμενη Δευτέρα, σημειώνοντας ωστόσο ότι η καθυστέρηση δεν θα διαρκέσει πολύ.\nΤα εναπομείναντα ζητήματα στο Eurogroup\nΑκόμα, συμπλήρωσε πως είναι τεχνικής φύσης τα εναπομείναντα ζητήματα. Όπως η προώθηση των συζητούμενων ιδιωτικοποιήσεων, αναφέροντας την εκκίνηση των ηλεκτρονικών πλειστηριασμών, τη δεσμευτική προσφορά για την ιδιωτικοποίηση της ΔΕΣΦΑ. Αλλά και την απόφαση του Συμβουλίου της Επικρατείας για την επένδυση στο Ελληνικό.\n«Οι Θεσμοί θα δουν πόσο μακριά έχουμε πάει, ενδεχομένως να είναι έτοιμοι για τη Δευτέρα, ενδεχομένως και όχι», είπε χαρακτηριστικά.\nΠάντως φαίνεται πως για τις Βρυξέλλες το σημαντικότερο θέμα είναι το η εκκίνηση των ηλεκτρονικών πλειστηριασμών έτσι ώστε να μην υπάρχουν άλλες καθυστερήσεις στις διαδικασίες.\nΤην ίδια στιγμή, ανέφερε ότι ήδη γίνονται εργασίες για το σχέδιο ανάπτυξης της Ελλάδα μετά τη λήξη του Προγράμματος και ήδη το Eurogroup εξετάζει τους τρόπους της μεταπρογραμματικής επιτήρησης. Επίσης, ότι το θέμα της επιτήρησης μετά το πρόγραμμα συνδέεται με την τρέχουσα συζήτηση για την ελάφρυνση του χρέους, και απέφυγε να δεσμευθεί για το πως ακριβώς θα είναι η μορφή της μεταπρογραμματικής επιτήρησης.\nΠάντως, ο ίδιος αξιωματούχος ανέφερε πως έχουν ξεκινήσει οι τεχνικές διαδικασίες για να αποσαφηνιστεί το πλαίσιο ελάφρυνσης χρέους\nΤέλος, αναφορικά με πιθανή χρήση της πιστοληπτικής γραμμής, ο αξιωματούχος δήλωσε ότι «το θέμα δεν είναι στο χέρι του Επιτρόπου, ή των Κρατών Μελών, αλλά της ενδιαφερόμενης χώρας» και ολοκλήρωσε λέγοντας πως δεν υπάρχει θέληση από την κυβέρνηση για κάτι τέτοιο.\nΑβέβαιη η έγκριση της υποδόσης των 5,7 δισ. ευρώ από το Eurogroup – Παραμένουν ανοιχτά προαπαιτούμενα Reviewed by ΔΗΜΗΤΡΗΣ ΒΟΥΚΙΑΣ on 15.2.18 Rating: 5


Μπλόκο της αστυνομίας σε αγρότες της Ανατολικής Θεσσαλονίκης | ΣΚΑΪ\nΜε μπλόκα σε πολλά σημεία επιχειρεί η αστυνομία να αποτρέψει τους αγρότες της ανατολικής Θεσσαλονίκης από το να συγκεντρωθούν στην αερογέφυρα της Θέρμης, όπως ήταν προγραμματισμένο να κάνουν σήμερα (17/2).\nΣύμφωνα με όσα δήλωσε στο GRTimes ο πρόεδρος του αγροτικού συνεταιρισμού Θέρμης, Χαράλαμπος Δημαρχόπουλος, τις προηγούμενες ημέρες υπήρχε συμφωνία με την αστυνομία προκειμένου να γίνει αυτή η προσυγκέντρωση.\nΟι αρχές ωστόσο σήμερα απέτρεπαν τους συναδέλφους του από το να προσεγγίσουν στο σημείο. Παρά τις προσπάθειές της αστυνομίας τα πρώτα τρακτέρ έχουν ήδη φτάσει στον κόμβο της Θέρμης και υπάρχει αναμονή για το τι θα κάνουν οι υπόλοιποι αγρότες της ανατολικής Θεσσαλονίκης και της Χαλκιδικής.\nΟι αγρότες αυτήν την ώρα προσπαθούν να προσεγγίσουν το σημείο περνώντας μέσα από χωράφια, προκειμένου να αποφύγουν τα αστυνομικά μπλόκα.\nΠαράλληλα, τρεις κλούβες της αστυνομίας ήδη έχουν φτάσει στον κόμβο της Θέρμης, ενώ αυτή την ώρα γίνονται διαβουλεύσεις, με τους αγρότες να ζητούν να φτάσουν και οι άλλοι συνάδελφοί τους στο σημείο.\nΑναλυτικά, τα αιτήματα των αγροτών:\nΤι ζητούν επιπλέον\nΝα υπάρξει αναπλήρωση του εισοδήματος των αγροτών που θα χάσουν χρήματα από την απόφαση της ΕΕ, που βασίζεται στην Κοινή Αγροτική Πολιτική, για κατάργηση ορισμένων φυτοφαρμάκων.\nΓια παράδειγμα, αν καταργηθεί το φάρμακο για το σκουλήκι στους βαμβακοπαραγωγούς και αναπόφευκτα χαθεί μέρος της παραγωγής, τη «χασούρα» να καλύψει το Κράτος.\nTAGS: αγρότες μπλόκα Θεσσαλονίκη αστυνομία